
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 35 


15 Φεβρουάριου 1995 


ΝΟΜΟΣ ΥΠ’ ΑΡΙΘ. 2292 

Οργάνωση και λειτουργία Υπουργείου Εθνικής Αμυνας, 

διο/κηαη και έλεγχος των Ενόπλων Δυνάμεων και άλΙες 

διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η βουλή: 

ΚΕΦΑΛΑΙΟ I 
ΕΘΝΙΚΗ ΑΜΥΝΑ 

Άρθρο 1 
Γενικά 

1. Η Εθνική Άμυνα περιλαμβάνει το σύνολο των 
λειτουργιών και δραστηριοτήτων, που αναπτύσσονται 
από το Κράτος, με σκοπό την προστασία της εδαφικής 
ακεραιότητας, της εθνικής ανεξαρτησίας και κυριαρχίας 
και της ασφάλειας των πολιτών εναντίον οποιοσδήποτε 
εξωτερικής επίθεσης ή απειλής, καθώς και την υπο¬ 
στήριξη των εθνικών συμφερόντων. 

2. Η ευθύνη για την άμυνα της Χώρας ανήκει στην 
Κυβέρνηση, η οποία καθορίζει την Πολιτική Εθνικής 
Άμυνας και ασκεί τη διοίκηση των Ενόπλων Δυνάμεων. 

3. Κύριο όργανο για τη λήψη αποφάσεων σε ζητήματα, 
που αφορούν την άσκηση της παραπάνω πολιτικής και 
γενικά την Εθνική Άμυνα της Χώρας, είναι το Κυβερ¬ 
νητικό Συμβούλιο Εξωτερικών και Άμυνας. 

4. Για την εφαρμογή της πολιτικής αυτής η Κυβέρνηση 
διαθέτει κυρίως το Υπουργείο Εθνικής Άμυνας 
(ΥΠ.ΕΘ.Α.) και τις υπαγόμενες σε αυτό Ένοπλες Δυ¬ 
νάμεις της Χώρας: Στρατό Ξηράς - Πολεμικό Ναυτικό 
- Πολεμική Αεροπορία. Διαθέτει επίσης και όλα τα 
υπόλοιπα υπουργεία, σώματα, οργανισμούς και υπηρε¬ 
σίες, τα οποία με οποιονδήποτε τρόπο συμβάλλουν 
στην Εθνική Άμυνα. 

ΚΕΦΑΛΑΙΟ II 

ΚΥΒΕΡΝΗΤΙΚΟ ΣΥΜΒΟΥΛΙΟ ΕΞΩΤΕΡΙΚΟΝ 

ΚΑΙ ΑΜΥΝΑΣ 
Άρθρο 2 

Σύνθεση - Λειτουργία 

1, Η σύνθεση και λειτουργία του Κυβερνητικού Συμ¬ 
βουλίου Εξωτερικών και Άμυνας (ΚΥ.Σ.Ε.Α.) καθορίζο¬ 


νται από το σχετικό νόμο. Επιπλέον ισχύουν και τα 
ακόλουθα: 

α. Τον Υπουργό Εθνικής Άμυνας, απάντα ή κωλυό¬ 
μενο, αναπληρώνει ό οριζόμενος από αυτόν Υφυπουρ¬ 
γός Εθνικής Άμυνας (ΥΦ.ΕΘ.Α.), εκτός εάν έχει ορισθεί 
αντικαταστάτης του. 

β. Οι Αρχηγοί των Γενικών Επιτελείων των Κλάδων 
των Ενόπλων Δυνάμεων μπορούν να προσκληθούν απά 
τον Πρόεδρο στις συνεδριάσεις του ΚΥ.Σ.Ε.Α. όταν 
συζητούνται θέματα της αρμοδιότητάς τους, οπότε 
μετέχουν σε αυτό χωρίς ψήφο. 

γ. Τον Αρχηγό Γενικού Επιτελείου Εθνικής Άμυνας 
(Α/Γ.Ε,ΕΘ.Α.), απάντα ή κωλυόμενο, αναπληρώνει με 
δικαίωμα ψήφου ο αρχαιότερος των Αρχηγών των Γε¬ 
νικών Επιτελείων των Κλάδων των Ενόπλων Δυνάμεων. 

δ. Εφόσον συζητούνται θέματα αρμοδιότητας Υπουρ¬ 
γείου Εθνικής Άμυνας του άρθρου 3 του παρόντος 
νόμου, μετέχει, ως Γραμματέας αυτού, ανώτατος ή 
ανώτερος αξιωμοτικός της κοινής Γραμματείας 
ΚΥ.Σ.Ε.Α - Συμβουλίου Άμυνας (Σ.Α.Μ.) - Συμβουλίου 
Αρχηγών Γενικών Επιτελείων (Σ.Α.Γ.Ε.), ο οποίος τηρεί 
και τα πρακτικά. 

/ 

2. Σε πολεμική περίοδο το ΚΥ.Σ.Ε.Α. μετονομάζεται 
σε Πολεμικό Συμβούλιο. 

Άρθρο 3 
Αρμοδιότητες 

1. Το ΚΥ.Σ.Ε.Α. επί θεμάτων Εθνικής Αμυνας έχει 
τις παρακάτω αρμοδιότητες: 

α. Διαμορφώνει την Πολιτική Εθνικής Αμυνας της 
Χώρας, σύμφωνα με εκτίμηση μακράς προοπτικής. 

β. Αποφασίζει τη μελλοντική δομή δυνάμεων, λαμβά- 
νοντας υπόψη τις θέσεις της Διαρκούς Επιτροπής 
Εξωτερικών και Άμυνας της Βουλής. 

γ. Εγκρίνει τα μακροπρόθεσμα προγράμματα ανάπτυ¬ 
ξης των αμυντικών ικανοτήτων της Χώρας και τα μείζονα 
προγράμματα προμήθειας και παραγωγής αμυντικών 
μέσων και υλικού, λαμβάνοντας υπόψη πς θέσεις της 
Διαρκούς Επιτροπής Εξωτερικών και Άμυνας της Βου¬ 
λής. 

δ. Εγκρίνει το μεσοπρόθεσμο πρόγραμμα ανάπτυξης 
και εκσυγχρονισμού, καθώς και τα μείζονα προγράμματα 
έρευνας. 

ε. Αποφασίζει για την οργάνωση του Συστήματος 
Χειρισμού Κρίσεων, παρέχοντας τις κατευθυντήριες ο¬ 
δηγίες προς το Υπουργείο Εθνικής Αμυνας, τα συναρ- 
μόδια υπουργεία και λοιπούς εμπλεκόμενους φορείς. 

στ. Προβαίνει σε έκτακτες εκτιμήσεις κρίσεων και 
εκδίδει κατευθυντήριες οδηγίες. 

ζ. Αποφασίζει την κήρυξη και άρση μέτρων και σταδίων 
συναγερμού για τη μερική ή γενική κινητοποίηση της 
Χώρας και την εφαρμογή και άρση των Κανόνων Ε¬ 
μπλοκής των Ενόπλων Δυνάμεων. Εκχωρεί, κατά την 
κρίση του, αρμοδιότητες σχετικά με τα παραπάνω για 
την άμεση αντιμετώπιση εκτάκτων καταστάσεων ή ε¬ 
πεισοδίων. 

η. Καθορίζει την πολιτική και τις προτεραιότητες 
συλλογής και εκμετάλλευσης στρατηγικών πληροφο¬ 
ριών, που ενδιαφέρουν την Εθνική Αμυνα. 

θ. Αποφασίζει για διάθεση εθνικών δυνάμεων ο ία 
πλαίσια διεθνών υποχρεώσεων. 

ι Καθορίζει την πολιτική συμμετοχής των εμπλεκό¬ 
μενων φορέων στη δοκιμή εφαρμογής των σχεδίων της 
Πολιτικής Σχεδίασης Έκτακτης Ανάγκης (Π.Σ.Ε.Α.). 

ια Αποφασίζει για την πολιτική και τα μέτρα αντιμε¬ 
τώπισης λαθρομεταναστών και οικονομικών προσφύγων 
ιβ. Εισηγείται στον Πρόεδρο της Δημοκρατίας, μετά 
από πρόταση του Υπουργού Εθνικής Αμυνας, την κή¬ 
ρυξη και άρση της Γενικής ή Μερικής Επιστράτευσης, 
όπως και την κήρυξη πολέμου. 

ιγ. Επιλέγει τον Α/Γ.Ε.ΕΘ.Α., μετά από πρόταση του 
Υπουργού Εθνικής Αμυνας. Στην περίπτωση αυτή, δεν 
μετέχει του Συμβουλίου ο Α/Γ.Ε.ΕΘ.Α.. 

ιδ. Επιλέγει τους Αρχηγούς ίων Γ ενικών Επιτελείων, 
των τριών Κλάδων Ενόπλων Δυνάμεων, μετά από πρό¬ 
ταση του Υπουργού Εθνικής Αμυνας, ο οποίος λαμβάνει 
υπόψη και τις έγγραφες εισηγήσεις του Αρχηγού 
Γ.Ε.ΕΘ.Α . 

ιε. Επιλέγει τους Αρχηγούς των Σωμάτων Ασφαλείας 
και του Λιμενικού Σώματος, μετά από πρόταση του 
Υπουργού Δημόσιας Τάξης και Εμπορικής Ναυτιλίας, 
αντίστοιχα. 

ιστ. Τοποθετεί τους Διοικητές Στρατιών και γενικά 
τους Αντιστράτηγους και Υποστρατήγους σε θέση Α¬ 
ντιστράτηγου, όταν παρίσταται ανάγκη, τον Αρχηγό του 
Στόλου, τον Αρχηγό της Τακτικής Αεροπορίας και τον 
Υπαρχηγό του Γ.Ε.ΕΘ.Α , μετά από πρόταση του Υ¬ 
πουργού Εθνικής Αμυνας, ο οποίος λαμβάνει υπόψη 
και τις έγγραφες εισηγήσεις του Αρχηγού Γ.Ε.ΕΘ.Α. 
και του Αρχηγού Γ ενικού Επιτελείου του οικείου Κλάδου, 
ιζ. Αποφασίζει για προαγωγές και αποστρατείες α¬ 
ξιωματικών, όπου και όπως ο παρών και οι ειδικοί νόμοι 
ορίζουν. 

ιπ. Αποφασίζει σχετικά με ζητήματα για τη ρύθμιση 
των οποίων απαιτείται η συνεργασία περισσότερων του 
ενός υπουργείων. 

ιθ. Έχει κάθε άλλη αρμοδιότητα που προβλέπεται 
από την κείμενη νομοθεσία. Οι αρμοδιότητες του 
ΚΥ.Σ.ΕΑ, που προβλέπονται από τον παρόντα νομο 
ή από άλλες διατάξεις, μπορούν να μεταβάλλονται με 
πράξη του Υπουργικού Συμβουλίου, μετά από πρόταση 
του Πρωθυπουργού. 

2. Οι αποφάσεις του ΚΥ.Σ.Ε.Α. κοινοποιούνται στο 
Υπουργείο Εθνικής Αμυνας, στα δε λοιπά υπουργεία 
κοινοποιούνται οι αποφάσεις, εφόσον αναφέρονται ή 


αφορούν σε αυτά. Τα υπουργεία υποχρεούνται να λαμ¬ 
βάνουν τα αποφασιζόμενα μέτρα από το ΚΥ.Σ.ΕΑ, 
εκδίδοντας ή προκαλώντας τις αναγκαίες για την ε¬ 
φαρμογή τους διοικητικές πράξεις, προβαίνοντας, όταν 
χρειάζεται, και στις απαραίτητες ενέργειες για ρύθμισή 
τους με νόμο. 

ΚΕΦΑΛΑΙΟ III 

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

Άρθρο 4 
Κύρια όργανα 

Τα κύρια όργανα του Υπουργείου Εθνικής Άμυνας, 
με τα οποία επιτελείται η διαμόρφωση και ενάσκηση 
της Εθνικής Στρατιωτικής Στρατηγικής, όπως αυτή α¬ 
πορρέει από την Πολιτική Εθνικής Άμυνας και ασκείται 
η διοίκηση και ο έλεγχος των Ενόπλων Δυνάμεων είναι: 
α. Ο Υπουργός Εθνικής Αμυνας (Υ.ΕΘ.Α.}. 
β. Ο Υφυπουργός ή Υφυπουργοί Εθνικής Άμυνας 
(ΥΦ.ΕΘ.Α.). 

γ. Το Συμβούλιο Αμυνας (Σ.Α.Μ.), 
δ. Το Συμβούλιο Αρχηγών Γενικών Επιτελείων (ΣΆ.Γ.Ε ) 
ε, Ο Αρχηγός Γενικού Επιτελείου Εθνικής Άμυνας 
(Α/Γ.Ε.ΕΘ.Α.). 

στ. Τα κατά Κλάδο των Ενόπλων Δυνάμεων Ανώτατα 
Συμβούλια (ΑΣΣ-ΑΝΣ-ΑΑΣ). 
ζ. Οι Αρχηγοί Γ ενικών Επιτελείων των τριών Κλάδων, 
η. Οι Ένοπλες Δυνάμεις της Χώρας, Στρατός Ξηρός. 
Πολεμικό Ναυτικό και Πολεμική Αεροπορία, οι οποίες 
υπάγονται στο Υπουργείο Εθνικής Άμυνας και οι οποίες 
καλούνται στον παρόντα νόμο Κλάδοι Ενόπλων Δυνά¬ 
μεων (Ε.Δ.). 

θ, Η Γενική Διεύθυνση Εξοπλισμών (Γ.Δ.Ε.). 

Α' ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
Άρθρο 5 

Γενικές αρμοδιότητες 

1 Ο Υπουργός Εθνικής Άμυνας είναι υπεύθυνος 
έναντι της Κυβέρνησης για τη διοίκηση και τον έλεγχο 
των Ενόπλων Δυνάμεων, προς υλοποίηση της Πολιτικής 
Εθνικής Άμυνας που χαράσσει η Κυβέρνηση, 

2. Προίσταται του Επιτελείου Υ.ΕΘ.Α., του Γ.Ε.ΕΘ Α. 
και κάθε Κλάδου των Ενόπλων Δυνάμεων και έχει όλες 
τις αρμοδιότητες του παρόντος νόμου, καθώς και αυτές 
που προβλέπονται από τις κείμενες διατάξεις. Ασκεί 
τη διοίκηση και τον έλεγχο των Ενόπλων Δυνάμεων, 
μέσω των Αρχηγών των Γ.Ε.Σ., Γ Ε Ν. και Γ.Ε.Α., και 
το συντονισμό τους δια του Α/Γ.Ε.ΕΘ.Α.. Ειδικά την 
επιχειρησιακή διοίκηση των δυνάμεων των Κλάδων ασκεί 
δια του Α/Γ.Ε.ΕΘ.Α. και των Αρχηγών των Γενικών 
Επιτελείων των Κλάδων, όπως στον παρόντα νόμο 
ορίζεται. 

3. Ο Υπουργός Εθνικής Αμυνας, σύμφωνα με την 
Πολιτική Εθνικής Άμυνας, που εκάστοτε διαμορφώνεται 
από ίο ΚΥ.Σ.Ε.Α , τις κατευθύνσεις της Κυβέρνησης 
και τις εισηγήσεις των Σ.Α Μ. και Σ.Α.Γ.Ε.: 

α. Εγκρίνει την Εθνική Στρατιωτική Στρατηγική, τη 
Στρατιωτική Αξιολόγηση της Κατάστασης και τις Κα¬ 
τευθύνσεις της Αμυντικής Σχεδίασης, που καθορίζουν 
τους στόχους Εθνικής Άμυνας. 

β. Εισηγείται στο ΚΥ.Σ.Ε.Α. τη μελλοντική δομή των 
δυνάμεων, με βάση τα κείμενα της παραγράφου 3α του 

παρόντος άρθρου. 

γ. Αποφασίζει για τη δομή και οργάνωση των Ενόπλων 
Δυνάμεων και των οργανικών θέσεων των μόνιμων 
στρατιωτικών και των πολιτικών δημοσίων υπαλλήλων 
του Υπουργείου Εθνικής Αμυνας, προκαλώντας απο¬ 
φάσεις του ΚΥ.Σ.Ε Α. ή κοινές αποφάσεις υπουργών ή 
άλλες διοικητικές πράξεις, όπως οι κείμενες διατάξεις 
ορίζουν, για την επίτευξή επιχειρησιακής αποτελεσμα- 
τικότητας, με βάση τα κριτήρια κόστους - αποτελε- 
σματικότητας, καθώς και καταπολέμησης της γραφειο¬ 
κρατίας και του συγκεντρωτισμού, 
δ. Εισηγείται στο ΚΥ.Σ.Ε.Α. τη μακροπρόθεσμη σχε¬ 
δίαση και το μεσοπρόθεσμο προγραμματισμό εξοπλι¬ 
σμών των Ενόπλων Δυνάμεων και υποβάλλει σχετική 
έκθεση καταλληλότητας και εκτίμησης του εναπομένο- 
ντος κινδύνου. 

ε. Αποφασίζει τις απαιτούμενες ετήσιες αναπροσαρ¬ 
μογές του εγκεκριμένου μεσοπρόθεσμου προγραμματι¬ 
σμού, μέσα στα πλαίσια του ύψους των πιστώσεων που 
διατίθενται κάθε φορά και ελέγχει την υλοποίησή του. 

στ. Αποφασίζει για την κατανομή της οροφής προ¬ 
σωπικού και των πιστώσεων ατούς Κλάδους των Ενό¬ 
πλων Δυνάμεων, στο Γ.Ε.ΕΘ.Α. και στις άλλες υπηρεσίες 
του Υπουργείου Εθνικής Αμυνας. 

ζ. Αποφασίζει για τη συγκρότηση και διάλυαη Μονάδων 
των Κλάδων των Ενόπλων Δυνάμεων και μεικτών Μο¬ 
νάδων, μετά από πρόταση του οικείου Ανωτάτου Συμ¬ 
βουλίου Κλάδου και του Σ.Α.Γ.Ε., αντίστοιχα, 
η. Αποφασίζει για θέματα επιστημονικής, τεχνολογικής 
έρευνας και ερευνητικών κέντρων των Ενόπλων Δυ¬ 
νάμεων. 

θ. Εγκρίνει προγράμματα ερευνών ανάπτυξης και 
αμυντικής παραγωγής ή προκαλεί αποφάσεις του Υ¬ 
πουργικού Συμβουλίου ή κοινές αποφάσεις υπουργών 
ή εισηγείται στη Βουλή νομοθετική ρύθμιση των αντί¬ 
στοιχων θεμάτων. 

ι. Κατευθύνει και συντονίζει, σύμφωνα με τις υφιστά¬ 
μενες διατάξεις και αποφάσεις του ΚΥ.Σ.Ε.Α., τις ε¬ 
νέργειες των λοιπών Κρατικών Οργανισμών και Υπη¬ 
ρεσιών για τη συμβολή τους στην Εθνική Αμυνα και 
για την αξιοποίηση του εθνικού δυναμικού. Παρέχει 
επίσης σε συνεννόηση με τους συναρμόδιους υπουργούς 
τις γενικές κατευθύνσεις για την προπαρασκευη κοι 
επεξεργασία της Πολιτικής Σχεδίασης Εκτακτης Ανά¬ 
γκης στις παραπάνω Υπηρεσίες και Οργανισμούς. 

ια. Παρέχει γενικές κατευθύνσεις στους Αρχηγούς 
των Γενικών Επιτελείων Εθνικής Αμυνας και Κλάδων 
για την κατάρτιση του τακτικού προϋπολογισμού, του 
Προγράμματος Δημοσίων Επενδύσεων και την οικονο¬ 
μική πολιτική του Υπουργείου, έχει δε την ανώτατη 
εποπτεία για τη χρησιμοποίηση των πιστώσεων που 
διατίθενται με τον προϋπολογισμό, καθώς και για τα 
μέσα υποστήριξης των Ενόπλων Δυνάμεων που διατί¬ 
θενται με ειδικά προγράμματα και πηγές. 

ιβ. Ασκεί τις οικονομικές αρμοδιότητες, όπως αυτές 
προβλέπονται από την κείμενη νομοθεσία, στο χώρο 
των Ενόπλων Δυνάμεων και στα νομικά πρόσωπα δη¬ 
μοσίου δικαίου (Ν.Π.Δ.Δ.), που εποπτεύονται από τον 
Υπουργό Εθνικής Αμυνας. 

ιγ. Αποφασίζει για θέματα υποδομής, που υπάγονται 
στην αρμοδιότητα του Υπουργείου Εθνικής Αμυνας. 

ιδ. Εισηγείται στο ΚΥ.Σ.Ε.Α. την πολιτική για ανάπτυξη 
και εκσυγχρονισμό της αμυντικής βιομηχανίας. 

ιε Εισηγείται στο ΚΥ Σ.Ε.Α. την πολιτική αντισταθ¬ 
μιστικών ωφελημάτων σε συνεργασία με συναρμόδια 

Υπουργεία και την εφαρμόζει, μετά την έγκρισή της, 
σε ά,τι αψορά το Υπουργείο Εθνικής Αμυνας. 

ιστ. Συντονίζει και εγκρίνει προγράμματα προμηθειών 
των Ενόπλων Δυνάμεων, ελέγχει συμβάσεις προμηθειών 
και αποφασίζει για θέματα κωδικοποίησης και τυποποίη¬ 
σης υλικών, σύμφωνα με την κείμενη νομοθεσία. 

ιζ. Υποβάλλει στη Βουλή για ενημέρωση ετήοια έκθεση 
για τις κυριότερες δραστηριότητες των Ενόπλων Δυ¬ 
νάμεων, τα κύρια εξοπλιστικά προγράμματα, τις αμυ¬ 
ντικές δαπάνες και τις προοπτικές. 

ιη. Καθορίζει την πολιτική σε θέματα εκπαίδευσης, 
τοποθετήσεων και μεταθέσεων του στρατιωτικού και 
πολιτικού προσωπικού του Υπουργείου Εθνικής Αμυνας. 

ιθ. Εισηγείται και εφαρμόζει τη νομοθεσία τη σχετική 
με τα στρατολογικά θέματα, τους ανάπηρους πολέμου 
και ειρηνικής περιόδου, θύματα πολέμου, έφεδρους 
πολεμιστές και αγωνιστές Εθνικής Αντίστασης. 

4. Ο Υπουργός Εθνικής Αμυνας παρσγγέλλει ποινική 
δίωξη, σύμφωνα με τα καθοριζόμενα στο Στρατιωτικό 
Ποινικό Κώδικα. 

5. Παρίσταται στις συνεδριάσεις του Σ.Α.Γ.Ε., εάν το 
κρίνει σκόπιμο, οπότε και προεδρεύει σε αυτό. 

6. Σε συνεννόηση με τους αρμόδιους υπουργούς, ο 
Υπουργός Εθνικής Αμυνας παρέχει τις γενικές κατευ¬ 
θύνσεις για την προπαρασκευή και επεξεργασία των 
Γενικών Σχεδίων Αμυνας στα παρακάτω Σώματα και 
Υπηρεσίες.. 

α. Τα Σώματα Ασφαλείας: Ελληνική Αστυνομία (ΕΛ.ΑΣ.) 
και Πυροσβεστικό Σώμα (Π.Σ.). 
β. Το Λιμενικό Σώμα (Λ.Σ.). 
γ. Την Εθνική Υπηρεσία Πληροφοριών (Ε.Υ.Π.). 
δ. Την Υπηρεσία Πολιτικής Αεροπορίας (Υ.Π.Α.). 

7. Καθορίζει την πολιτική του Υπουργείου Εθνικής 
Αμυνας, όσον αφορά διεθνείς οργανισμούς και ενώσεις. 
Επεξεργάζεται, μέσω της νομικής υπηρεσίας του Επι¬ 
τελείου του, τις διεθνείς συμβάσεις, συνθήκες και συμ¬ 
φωνίες αρμοδιότητας του Υπουργείου και τις συνυπο¬ 
γράφει σε συνεργασία με συναρμόδια υπουργεία. 

6. Συντονίζει, μέσω της νομικής υπηρεσίας του Επι¬ 
τελείου του, τα νομοθετικά μέτρα που αφορούν τους 
Κλάδους των Ενόπλων Δυνάμεων. 

9 Υλοποιεί τις αποφάσεις της Κυβέρνησης για τη 
συμμετοχή προσωπικού ή μονάδων των Ενόπλων Δυ¬ 
νάμεων σε αποστολές εκτός ελληνικής επικράτειας, 
που απορρέουν από υποχρεώσεις προς συμμαχικούς ή 
διεθνείς οργανισμούς και καθορίζει την αποστολή και 
υπαγωγή τους. 

10, Καθορίζει την πολιτική συμμετοχής εθνικών δυ¬ 
νάμεων σε ασκήσεις συμμαχικές ή στα πλαίσια διακρα¬ 
τικών συμφωνιών. 

11 Αποφασίζει για τις αλλαγές στην υπαγωγή των 
εθνικών δυνάμεων, που απορρέουν από συμμαχικές 
υποχρεώσεις, στα πλαίσια της πολιτικής που καθορίζεται 
κάθε φορά από το ΚΥ.Σ.Ε.Α.. 

12. Καθορίζει την πολιτική για θέματα περιβάλλοντος, 
κοινωνικών και αθλητικών δραστηριοτήτων των Ενόπλων 
Δυνάμεων, σύμφωνα και με τη γενικότερη κυβερνητική 
πολιτική. 

13. Αποφασίζει για την υγειονομική πολιτική στο χώρο 
των Ενόπλων Δυνάμεων. 

14. Καθορίζει την πολιτική του Υπουργείου Εθνικής 
Αμυνας για την ανάπτυξη και εκμετάλλευση του επι- 
κοινωνιακού δυναμικού της Χώρας, με σκοπό την υπο¬ 
στήριξη της αποστολής των Ενόπλων Δυνάμεων, σε 
συνεργασία με τον Υπουργό Μεταφορών και Επικοί- 

νωνιών. 

15. Με κοινή απόφαση των Υπουργών Εθνικής Αμυνας 
και Μεταφορών και Επικοινωνιών συντονίζονται θέματα 
κοινού ενδιαφέροντος του Υπουργείου Εθνικής Άμυνας 
και της Υπηρεσίας Πολιτικής Αεροπορίας (Υ.Π.Α.). Ο 
Υπουργός Εθνικής Άμυνας εκφέρει γνώμη, μέσω του 
Α/Γ.Ε.Α., για θέματα της Υ.ΠΑ του Υπουργείου Με¬ 
ταφορών και Επικοινωνιών, τα οποία αναφέρονται στη 
χορήγηση άδειας διέλευσης και προσγείωσης πολιτικών 
αεροσκαφών, που δεν καλύπτονται από τις ισχύουσες 
συμβάσεις ή άδειες. Προσυπογράφει νομοσχέδια και 
διατάγματα που αναφέρονται σε κανονισμούς ελέγχου 
εναέριας κυκλοφορίας. 

16. Για έργα που επηρεάζουν την Εθνική Άμυνα, με 
κοινή υπόφαση των Υπουργών Εθνικής Άμυνας και των 
αρμόδιων καθ' ύλην υπουργών, ρυθμίζονται θέματα συ¬ 
ντονισμού για την κατασκευή, επισκευή ή επέκταση 
λιμένων, οδικών αξόνων, γεφυρών, αεροδρομίων και 
εγκαταστάσεων ραδιοναυτιλιακών βοηθημάτων. Ο συ¬ 
ντονισμός γίνεται μέσω των αρμόδιων φορέων των 
Γενικών Επιτελείων. 

17. Με κανονισμούς που εκδίδονται από τον Υπουργό 
Εθνικής Άμυνας, μετά από εισηγήσεις των Αρχηγών 
•Γ.Ε.ΕΘ.Α.. Γενικών Επιτελείων των Κλάδων των Ενό¬ 
πλων Δυνάμεων και μετά από επεξεργασία στο Επιτελείο 
Υ.ΕΘ.Α. και οι οποίοι κυρώνονται με προεδρικό διάταγμα, 
ρυθμίζονται τα παρακάτω θέματα: 

α. Η άσκηση της διοίκησης και οι επιβαλλόμενες 
στους στρατιωτικούς υποχρεώσεις για την εκτέλεση 
του καθήκοντός τους κατά τον προσήκοντα τρόπο. 

β. Τα πειθαρχικά παραπτώματα των στρατιωτικών και 
οι αντίστοιχες πειθαρχικές κυρώσεις, η πειθαρχική δι¬ 
καιοδοσία κάθε βαθμού, μέσα στα όρια τα οποία τίθενται 
από τους στρατιωτικούς κανονισμούς, καθώς και ο 
τρόπος έκπσης των πειθαρχικών ποινών. 

γ. Οι διοικητικές κυρώσεις ειδικά για τους στρατιω¬ 
τικούς που απουσιάζουν αυθαίρετα και ο .τρόπος πρό¬ 
ληψης και καταστολής της αυθαίρετης απουσίας τους. 

δ. Η συγκρότηση, λειτουργία και δικαιοδοσία των 
Πειθαρχικών Συμβουλίων Κληρωτών Οπλιτών. 

ε Η διαδικασία απονομής ηθικών αμοιβών, υποβολής 
παραπόνων, καθώς και τα θέματα αδειών και νοσηλείας 
των υπηρετούντων στις Ένοπλες Δυνάμεις. 

στ. Τα ειδικά καθήκοντα των στρατιωτικών εκτός 
στρατιωτικών εγκαταστάσεων, οι σχέσεις τους προς 
άλλες διοικητικές αρχές και ιδίως προς τα Σώματα 
Ασφαλείας και τα καθήκοντά τους στην περιοχή προ- 
κάλυψης για την εκτέλεση της αποστολής τους. 

ζ. Θέματα που ανάγονται στην εσωτερική λειτουργία 
των στρατιωτικών δικαστηρίων και δικαστικών γραφείων, 
καθώς και στις στρατιωτικές φυλακές. 

η. Γ ενικά κάθε λεπτομέρεια που αφορά στην εφαρμογή 
του παρόντος νόμου και των σχετικών με τις Ένοπλες 
Δυνάμεις νόμων. 

18. Με κανονισμούς που εκδίδονται από το Υπουργείο 
Εθνικής Αμυνας, μετά από γνώμη των Υπουργών Δη¬ 
μόσιας Τάξης και Εμπορικής Ναυτιλίας και κυρώνονται 
με προεδρικά διατάγματα, ρυθμίζονται τα θέματα της 
εξωτερικής υπηρεσίας των στρατευμάτων. 

19. Οι θέσεις σπς Ελληνικές Πρεσβείες των Ακο¬ 
λούθων Άμυνας, των Στρατιωτικών. Ναυτικών και Αε¬ 
ροπορικών Ακολούθων, των Βοηθών Ακολούθων, καθώς 
και οι λοιπές θέσεις στρατιωτικού και πολιτικού προ¬ 
σωπικού του Υπουργείου Εθνικής Άμυνας στο εξωτε¬ 
ρικό. καθορίζονται με κοινές αποφάσεις των Υπουργών 


Εθνικής Άμυνας, Εξωτερικών και Οικονομικών, που 
εκδίδονται με πρόταση του Α/Γ.Ε.ΕΘ.Α. και ύστερα από 
σύμφωνη γνώμη του Σ.Α.Γ.Ε.. 

20. Με κοινή απόφαση του Προέδρου της Κυβέρνησης 
και ταυ Υπουργού Εθνικής Άμυνας, που δημοσιεύεται 
στην Εφημερίδα της Κυβερνήσεως, μπορούν να ανα¬ 
τίθενται αρμοδιότητες του παρόντος νόμου, όπως και 
άλλες, οι οποίες προβλέπονται από τις κείμενες δια¬ 
τάξεις, στον Υφυπουργό ή Υφυπουργούς Εθνικής Ά¬ 
μυνας. Επίσης ο Υπουργός Εθνικής Άμυνας με απόφασή 
του, που δημοσιεύεται στην Εφημερίδα της Κυβερνή¬ 
σεως, μπορεί να μεταβιβάζει αρμοδιότητες στον 
Α/Π.Ε.ΕΘ.Α. και τους Αρχηγούς Γενικών Επιτελείων 
των Κλάδων των Ενόπλων Δυνάμεων, καθώς και στα 
υφιστάμενό τους κλιμάκια. Σε ό,τι αφορά στη μεταβίβαση 
των οικονομικών αρμοδιοτήτων έχει εφαρμογή ο ειδικός 
νόμος περί Οικονομικής Μέριμνας και Λογιστικού των 
Ενόπλων Δυνάμεων. 

21. Με κοινές αποφάσεις του Υπουργού Εθνικής 
Αμυνας και του κατά περίπτωση αρμόδιου υπουργού, 
που δημοσιεύονται στην Εφημερίδα της Κυβερνήσεως, 
μπορούν να συγκροτούνται στο Υπουργείο Εθνικής 
Αμυνας επιστημονικές επιτροπές και ομάδες εργασίας 
συμβουλευτικού χαρακτήρα. Με τις αποφάσεις αυτές 
καθορίζεται η συγκρότηση, αποστολή, λειτουργία και η 
συνεργασία τους με Α.Ε.Ι., κρατικούς ή άλλους φορείς, 
καθώς και θέματα αποζημιώσεων. 

22. Με προεδρικό διάταγμα, που εκδίδεται μετά από 
πρόταση του Υπουργού Εθνικής Άμυνας, μπορούν να 
ιδρύονται ινστιτούτα ως Ν.Π.Ι.Δ., επιχορηγούμενα από 
το Υπουργείο Εθνικής Άμυνας, με σκοπό την παροχή 
αποκλειστικά στον Υ.ΕΘ.Α. απόψεων ή γνωμών σε 
θέματα αμυντικής πολιτικής και εξοπλισμών. Με το ίδιο 
προεδρικό διάταγμα καθορίζονται η διοίκηση, η διάρ¬ 
θρωση και κάθε άλλη αναγκαία λεπτομέρεια για την 
ίδρυση και λειτουργία τους. 

23. Τον Υπουργό Εθνικής Άμυνας, απόντα ή κωλυό¬ 
μενο, αναπληρώνει ο οριζόμενος από αυτόν Υφυπουρ¬ 
γός, εκτός εάν έχει ορισθεί αντικαταστάτης του. 

Άρθρο 6 

Αρμοδιότητα κατά Κλάδους Ενόπλων Δυνάμεων 

Ο Υπουργός Εθνικής Άμυνας ασκεί όλες τις αρμο¬ 
διότητες που προβλέπονται από την κείμενη νομοθεσία, 
καθώς επίσης και τις αρμοδιότητες των τέως υπουργών 
και υφυπουργών Στρατιωτικών, Ναυτικών και Αεροπο¬ 
ρίας, που δεν καταργοϋνται ούτε τροποποιούνται με 
το νόμο αυτόν. 

Β' ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Άρθρο 7 
Αρμοδιότητες 

1. Ο ΥΦ.ΕΘ Α. ή οι ΥΦ.ΕΘ.Α. ασκούν τιή αρμοδιότητες 
που τους ανατίθενται με κοινή απόφαση Πρωθυπουργού 
και Υ.ΕΘ.Α." 

2. Οι ΥΦ.ΕΘ.Α. μπορούν να μεταβιβάζουν στους 
Αρχηγούς Γ.Ε ΕΘ.Α., Γ.Ε.Σ.. Γ.Ε.Ν. και Γ.Ε.Α., καθώς 
και σε ανώτατους και ανώτερους αξιωματικούς, αρμο¬ 
διότητες που προβλέπονται από τον παρόντα νόμο και 
τις λοιπές κείμενες διατάξεις, καθώς και αρμοδιότητες 
του Υπουργού Εθνικής Άμυνας που έχουν ανατεθεί ή 
μεταβιβαοθεί σε αυτούς. 

Γ ΣΥΜΒΟΥΛΙΟ ΑΜΥΝΑΣ 
Άρθρο 8 

Σύνθεση - Αρμοδιότητες 

1. Το Συμβούλιο Άμυνας (Σ.Α.Μ.) αποτελείται από 
τους: 

α. Υπουργό Εθνικής Αμυνας. 

β. Υφυπουργό ή Υφυπουργούς Εθνικής Άμυνας. 

γ. Αρχηγό Γενικού Επιτελείου Εθνικής Άμυνας. 

δ. Αρχηγό Γενικού Επιτελείου Στρατού. 

ε. Αρχηγό Γενικού Επιτελείου Ναυτικού. 

στ. Αρχηγό Γενικού Επιτελείου Αεροπορίας. 

Στο Συμβούλιο Αμυνας προεδρεύει ο Υπουργός Ε¬ 
θνικής Άμυνας. 

2, Ο Πρόεδρος μπορεί, κατά τις συνεδριάσεις του 
Σ.Α.Μ., να καλεί και άλλα πρόσωπα να συμμετάσχουν 
στις εργασίες του και να παράσχουν σε αυτό πληρο¬ 
φορίες και εκτιμήσεις για τα συζητούμενα θέματα. 

3 Το Σ.Α.Μ. συγκαλείται με εντολή του Υπουργού 
Εθνικής Άμυνας οίκοθεν ή με αίτηση ενός των μελών. 

4. Το Σ.Α.Μ. είναι το ανώτατο όργανο από το οποίο 
ο Υπουργός Εθνικής Άμυνας βοηθείται στην άσκηση 
των αρμοδιοτήτων του για: 

α. Εκτιμήσεις επί καταστάσεων που παρουσιάζονται στο 
εγγύς ή ευρύτερο περιβάλλον και είναι δυνατόν να επη¬ 
ρεάσουν την ασφάλεια ή τις σχέσεις της Χώρας με όμορα 
κράτη. Επίσης για θέματα που απαιτούν άμεση αντίδραση 
σε επεισόδια ή έκτακτες καταστάσεις, που μπορούν να 
οδηγήσουν οε κρίση, καθώς και την ανάθεση της Επιχει¬ 
ρησιακής Διοίκησης δυνάμεων των τριών Κλάδων των 
Ενόπλων Δυνάμεων στον Α/Γ.Ε.ΕΘ.Α.. 

β. Θέματα δομής δυνάμεων, εφοπλιστικών και ερευ¬ 
νητικών προγραμμάτων, καθώς και Προϋπολογισμού και 
Προγράμματος Δημοσίων Επενδύσεων. 

γ. Κάθε άλλο θέμα αρμοδιότητας Υπουργού Εθνικής 
Άμυνας, του οποίου η συζήτηση κρίνεται σκόπιμη. 

5. Στις συνεδριάσεις του Σ.Α.Μ. τηρούνται πρακτικά 
από ανώτατο ή ανώτερο αξιωματικό της κοινής Γραμ- 
ματείας ΚΥ.Σ.Ε.Α.-Σ.Α.Μ.-Σ.Α,Γ.Ε.. 

Δ' ΕΠΙΤΕΛΕΙΟ ΥΠΟΥΡΓΟΥ ΕΘΝΙΚΗΣ ΑΜΥΝΑΣ 

Άρθρο 9 
Σύνθεση 

1 Το Επιτελείο Υ.ΕΘ.Α είναι το όργανο με το οποίο 
υποβοηθείται ο Υπουργός στην άσκηση των αρμοδιο¬ 
τήτων του στους τομείς του ανθρώπινου δυναμικού, 
του συντονισμού σχεδίασης και προγραμματισμού των 
εξοπλισμών, του προϋπολογισμού, των στρατηγικών 
μελετών, των κοινωνικών δραστηριοτήτων, καθώς και 
της έρευνας - τεχνολογίας για τη λειτουργικότητα και 
αποτελούμαιικότητα των Ενόπλων Δυνάμεων. Το Επι¬ 
τελείο αυτό δεν έχει ιεραρχική σχέση με τα Γενικά 
Επιτελεία, οι αρχηγοί των οποίων αναφέρουν κατευθείαν 
στον Υπουργό. 

2. Το Επιτελείο Υ.ΕΘ.Α. είναι οργανωμένο σε διευ¬ 
θύνσεις και τμήματα. 

3. Το Επιτελείο στελεχώνεται από στρατιωτικό και 
πολιτικό προσωπικό και από τους τρεις Κλάδους των 
Ενόπλων Δυνάμεων, καθώς και των κοινών Σωμάτων, 
με προσόντα που ανταποκρίνονται στη φύση του έργου 
και τη λειτουργικότητα κάθε Διεύθυνσης. Οι τοποθε¬ 
τούμενοι σε αυτό καλύπτουν οργανικές θέσεις εντός 


του εκάστοτε προβλεπόμενου αριθμού του Υπουργείου 
Εθνικής Άμυνας. Στο Επιτελείο Υ.ΕΘ.Α. μπορεί να 
αποσπόται προσωπικό άλλων υπουργείων, οργανισμών 
και νομικών προσώπων ιδιωτικού δικαίου ή νομικών 
προσώπων δημοσίου δικαίου ειδικής επιστημονικής κα¬ 
τάρτισης και ανάλογης εμπειρίας. 

4. Με προεδρικά διατάγματα, που εκδίδονται μετά 
από πρόταση του Υπουργού Εθνικής Άμυνας, καθορί¬ 
ζονται η οργάνωση, η διάρθρωση, η λειτουργία, οι τομείς 
αρμοδιοτήτων, σύμφωνα με την παρ. 1 του παρόντος 
άρθρου, α θέσεις του προσωπικού που μεταφέρονται 
για τη στελέχωση του Επιτελείου, σύμφωνα με τις 
παραγράφους 2 και 3 του παρόντος άρθρου, τα απαι¬ 
τούμε να προσόντα του προσωπικού, η υποστήριξη από 
πλευράς διοικητικής μέριμνας και ο χρόνος έναρξης 
των λειτουργιών του Επιτελείου Υ.ΕΘ.Α.. 

5. Ο κανονισμός Οργάνωσης και Λειτουργίας του 
Επιτελείου Υ.ΕΘ.Α. και η περιγραφή καθηκόντων του 
προσωπικού, καθορίζονται με υπουργικές αποφάσεις, 
μετά από γνώμη του Συμβουλίου Άμυνας. 

Ε’ ΣΥΜΒΟΥΛΙΟ ΑΡΧΗΓΩΝ ΓΕΝΙΚΩΝ ΕΠΙΤΕΛΕΙΩΝ 

Άρθρο 10 

Σύνθεση - Αρμοδιότητες 

1. Το Συμβούλιο Αρχηγών Γενικών Επιτελείων (Σ.Α.Γ.Ε.) 
αποτελείται από τους: 

α. Αρχηγό Γενικού Επιτελείου Εθνικής Άμυνας 
(Α/ Γ.Ε.ΕΘ.Α.). 

β. Αρχηγό Γενικού Επιτελείου Στρατού (Α/Γ.Ε.Σ.). 

γ. Αρχηγό Γενικού Επιτελείου Ναυτικού (Α/Γ.Ε.Ν.). 

δ. Αρχηγό Γενικού Επιτελείου Αεροπορίας (Α/Γ.Ε.Α.). 

Στο Συμβούλιο προεδρεύει ο Α/Γ.Ε.ΕΘ.Α.. Όταν πα- 
ρίσταται ο Υ.ΕΘ.Α. ή ο από αυτόν εξουσιοδοτημένος 
ΥΦ.ΕΘ.Α,, προεδρεύουν αυτοί. 

2 Το Συμβούλιο βρίσκεται σε απαρτία με παρόντες 
απαραίτητα τον Α/Γ.Ε.ΕΘ,Α και δύο τουλάχιστον μέλη. 
Οταν συζητείται θέμα που αφορά σε κάποιο Κλάδο, η 
παρουσία του οικείου Αρχηγού Γ ενικού Επιτελείου είναι 
υποχρεωτική. 

3. Οι αποφάσεις του Συμβουλίου λαμβάνονται με 
πλειοψηφία. Σε περίπτωση ισοψηφίας υπερισχύει η ψή¬ 
φος του Προέδρου. 

4. Ο Πρόεδρος μπορεί κατά τις συνεδριάσεις του 
Σ.Α.Γ.Ε. να καλεί κάθε αρμόδιο για να παράσχει σε 
αυτό πληροφορίες για τα εξεταζόμενα θέματα, προκει- 
μένου να μορφώσει πληρέστερη γνώμη. 

5. Το Σ Α.Γ.Ε. συγκαλείται: 

α. Με διαταγή του Υπουργού Εθνικής Άμυνας. 

β. Με πρόσκληση του Αρχηγού Γ.Ε.ΕΘ.Α., που εκδί- 
δεται από τον ίδιο ή μετά από αίτηση ενός απο τα 
μέλη, με υποχρέωση κοινοποίησης της απόφασης σύ¬ 
γκλησης και στον Υπουργό Εθνικής Άμυνας. 

6. Το Σ.Α.Γ.Ε. έχει αρμοδιότητες: 

α. Τη λήψη αποφάσεων για ζητήματα που προσδιο¬ 
ρίζονται από την κείμενη νομοθεσία, όπως και για 
ζητήματα αρμοδιότητάς του που τίθενται από τον 
Υ.ΕΘ.Α., Α/Γ.Ε.ΕΘ.Α. ή και μέλη αυτού. 

β. Την υποβολή εισηγήσεων ή γνωματεύσεων στον 
Υπουργό Εθνικής Άμυνας για θέματα Εθνικής Στρα¬ 
τιωτικής Στρατηγικής, Στρατιωτικής Αξιολόγησης της 
Κατάστασης, Κατευθύνσεων Αμυντικής Σχεδίασης, δο¬ 
μής δυνάμεων, όπως και για άλλα θέματα μείζονος 
σημασίας για την Εθνική Αμυνα. 

γ. Την υποβολή γνωματεύσεων στον Α/Γ.Ε.ΕΘ.Α. για 
το Γενικό Σχέδιο Αμυνας της Χώρας (ΓΕ.Σ.Α X.). των 
Γενικών Σχεδίων που απορρέουν από αυτό, καθώς και 
των Ειδικών και Ενδεχομένων Σχεδίων, που αφορούν 
κοινή δράση Κλάδων των Ενόπλων Δυνάμεων. Επίσης 
υποβολή γνωματεύσεων για θέματα που αφορούν στη 
διαμόρφωση μεικτών επιχειρησιακών δογμάτων, τις 
στρατιωτικές συμφωνίες και λοιπά θέματα αρμόδιότητάς 
του. 

7. Στις συνεδριάσεις του Σ.Α.Γ.Ε. τηρούνται πρακτικά 
από ανώτατο ή ανώτερο αξιωματικό της Γραμματείας 
του. 

8 Οι αποφάσεις του Σ.Α.Γ.Ε. κυρώνονται από τον 
Υπουργό Εθνικής Αμυνας, ο οποίος διχαιούται να τις 
□ναπέμπει στο Συμβούλιο για νέα κρίση, δεν είναι δε 
υποχρεωτικές γι' αυτόν, με εξαίρεση τις περιπτώσεις 
που καθορίζονται από την κείμενη νομοθεσία. Η εισή¬ 
γηση υποβάλλεται με τα πρακτικά συνεδρίασης, που 
αποτελούν την αιτιολογία της απόφασης. Οταν η α¬ 
πόφαση δεν είναι ομόφωνη, γίνεται ειδική μνεία στα 
πρακτικά. 

ΣΤ’ ΑΡΧΗΓΟΣ ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ 
ΑΜΥΝΑΣ ΚΑΙ ΓΕΝΙΚΟ ΕΠΙΤΕΛΕΙΟ 
ΕΘΝΙΚΗΣ ΑΜΥΝΑΣ 

Άρθρο 11 
Αρχηγός Γ.Ε.ΕΘ.Α. 

1. Ο Αρχηγός Γ.Ε.ΕΘ.Α. προίσταται του Γ.Ε.ΕΘ.Α. 
και των υπαγόμενων σε αυτό υπηρεσιών και οργανικών 
και μη μονάδων, όπως στον παρόντα νόμο ορίζεται. 

2. Ο Α/Γ.Ε.ΕΘ.Α. επιλέγεται από το ΚΥ.Σ Ε.Α., με 
πρόταση του Υπουργού Εθνικής Αμυνας, μεταξύ των 
Αντιστρατήγων, Αντιναυάρχων, Αντιπτεράρχων, που ε¬ 
ναλλάσσονται με αναλογία: δύο Αντιστράτηγοι, ένας 
Αντιναύαρχος, ένας Αντιπτέραρχος. Η σειρά, με την 
οποία γίνεται η εναλλαγή, καθορίζεται από το ΚΥ.Σ.Ε.Α.. 
Σε εξαιρετικές περιπτώσεις, το ΚΥ.Σ.Ε.Α. μπορεί να 
αλλάξει την αναλογία, με αιτιολογημένη απόφαση. 

Ο Α/Γ.Ε.ΕΘ.Α. διορίζεται με προεδρικό διάταγμα, με 
το οποίο και προάγεται σε Στρατηγό, Ναύαρχο ή Πτέ¬ 
ραρχο, για χρονική διάρκεια δύο ετών που μπορεί να 
παραταθεί κατά ένα έτος. Η επιλογή του Α/Γ.Ε.ΕΘ Α. 
πραγματοποιείται τρεις (3) μήνες τουλάχιστον πριν το 
διορισμό του. 

3. Ο Α/Γ.Ε.ΕΘ.Α. είναι ο κύριος σύμβουλος του 
Υπουργού Εθνικής Άμυνας για στρατιωτικά θέματα. 
Επίσης είναι ο στρατιωτικός σύμβουλος του ΚΥ.Σ.Ε.Α.. 

4. Επίσης Ο Α/Γ.Ε.ΕΘ.Α.: 

α. Μετέχει με ψήφο στο ΚΥ.Σ.Ε.Α.. 
β. Μετέχει στο Σ.Α.Μ.. 
γ. Προεδρεύει στο Σ.Α.Γ.Ε.. 

5. Ο Α/Γ.Ε.ΕΘ.Α. σε περίοδο ειρήνης αακεί την 
επιχειρησιακή διοίκηση δυνάμεων των τριών Κλάδων 
των Ενόπλων Δυνάμεων, μέσω των Αρχηγών Γενικών 
Επιτελείων στις περιπτώσεις: 

α. Εφαρμογής σχεδίων επιχειρήσεων και δοκιμής τους, 
β. Εφαρμογής του Συστήματος Χειρισμού Κρίσεων, 
γ. Διεξαγωγής επιχειρήσεων εκτός ελληνικής επικρά¬ 
τειας, μετά από αποφάσεις του ΚΥ.Σ.Ε.Α. και του 
Υπουργού Εθνικής Αμυνας. 

δ. Συμμετοχής τους για την αντιμετώπιση έκτακτων 
καταστάσεων λόγω συμφορών, καταστροφών ή μείζονων 
ατυχημάτων, μετά από απόφαση του Σ.Α.Γ.Ε.. 


ε. Οποτεδήποτε κρίνεται σκόπιμο από το Σ.Α.Μ . 

6. Με απόφαση του Υ.ΕΘ.Α., μετά από γνώμη του 
Σ.Α.Μ., ο Α/Γ.Ε.ΕΘ.Α,, σε περίοδο ειρήνης, αναλαμβάνει 
απευθείας την επιχειρησιακή διοίκηση δυνάμεων των 
τριών Κλάδων των Ενόπλων Δυνάμεων για αντιμετώπιση 
στρατιωτικών ενεργειών που στρέφονται κατά της α¬ 
σφάλειας της Χώρας και των νόμιμων συμφερόντων 
της και απαιτούν συντονισμένη δράση δυνάμεων των 
Κλάδων. 

7. Υλοποιεί τις αποφάσεις Υπουργού Εθνικής Άμυνας 
και Σ.Α.Γ.Ε. στα πλαίσια των αρμοδιοτήτων του. 

8. Ο Α/Γ.Ε.ΕΘ,Α. με βάση την Πολιτική Εθνικής 
Αμυνας και την Εθνική Στρατιωτική Στρατηγική: 

α. Συντάσσει το Γενικά Σχέδιο Αμυνας της Χώρας 
(ΓΕ.Σ.Α.X.), το οποίο εισάγει στο Σ.Α.Γ.Ε. για έγκριση. 

β. Εκδίδει τα Γενικά, Ειδικά και Ενδεχόμενα Σχέδια, 
στα οποία εμπλέκονται περισσότεροι από ένας Κλάδοι, 
μετά από γνωμάτευση του Σ.Α.Γ.Ε.. 

γ. Καθορίζει την αποστολή των δυνάμεων, που έχουν 
διατεθεί στον Α/Γ.Ε.ΕΘ.Α. για ειδικές επιχειρήσεις στα 
πλαίσια εφαρμογής του Γ ενικού Σχεδίου Αμυνας της 
Χώρας (ΓΕ.Σ.Α.Χ.}. Στις δυνάμεις αυτές ο Α/Γ.Ε.ΕΘ.Α 
ασκεί απευθείας την επιχειρησιακή διοίκηση. 

δ. Εκδίδει τα Μεικτά Επιχειρησιακά Δόγματα για την 
εξασφάλιση της διακλαδικής συνεργασίας, εκπαίδευσης 
και υποστήριξης των επιχειρησιακών σχεδίων με τη 
συνδρομή των Γ ενικών Επιτελείων των Κλάδων. 

ε. Ευθύνεται για τη συνολική εκτίμηση της απειλής, 
με τη συνδρομή των Γενικών Επιτελείων των Κλάδων 
και των αρμόδιων κρατικών φορέων και υπηρεσιών. 
Προβαίνει σε στρατηγικές εκτιμήσεις εντός της ζώνης 
ενδιαφέροντος της Χώρας. 

στ. Εισηγείται στον Υπουργό Εθνικής Άμυνας, μετά 
από γνωμάτευση του Σ.Α.Γ.Ε., την οργάνωση του Συ¬ 
στήματος Χειρισμού Κρίσεων για έγκριση από το 
ΚΥ.ΣΕ.Α- 

ζ. Οργανώνει στο Γ.Ε.ΕΘ.Α' Ενιαίο Σύστημα Συλλογής 
Επεξεργασίας και Εκμετάλλευσης Στρατιωτικών Πλη¬ 
ροφοριών, εκδίδοντας κατευθύνσεις και προσδιορίζο¬ 
ντας απαιτήσεις πληροφοριών στις αντίστοιχες υπηρε¬ 
σίες των Κλάδων, συνεργαζόμενος και με αρμόδιους 
κρατικούς φορείς και υπηρεσίες, με σκοπό την αποτε¬ 
λεσματική υποστήριξη της επιχειρησιακής σχεδίασης. 

η Οργανώνει το Εθνικό Κέντρο Επιχειρήσεων 
(ΕΘ.-Κ.ΕΠΙΧ.), ώστε να εξασφαλίζεται η δυνατότητα 
διεύθυνσης επιχειρήσεων σε σύγχρονο επιχειρησιακό 
περιβάλλον από την περίοδο της ειρήνης. Η στελέχωση 
του ΕΘ.Κ.ΕΠΙΧ. πραγματοποιείται κατά τρόπο που ε¬ 
ξασφαλίζει υψηλό βαθμό αυτοδυναμίας με επιχειρησιακό 
προσωπιχό του Γ.Ε.ΕΘ.Α σε περίοδο ειρήνης, ενισχυο- 
μένη όπως απαιτείται σε περίοδο κρίσης και πολέμου 
με επιχειρησιακές ομάδες από τους Κλάδους. 

θ. Καθορίζει την πολιτική διεξαγωγής διακλαδικών 
ασκήσεων μετά από γνωμάτευση του Σ.Α.Γ.Ε.. 

ι. Καθορίζει τα της συγκρότησης και λειτουργίας 
Σχολών και Κέντρων κοινής εκπαίδευσης προσωπικού 
Κλάδων Ενόπλων Δυνάμεων, με ή χωρίς συμμετοχή 
στελεχών των Σωμάτων Ασφαλείας και υπαλλήλων κρα¬ 
τικών υπηρεσιών και οργανισμών, ώστε να εξασφαλίζεται 
η δημιουργία στελεχών κατάλληλων για ίο χειρισμό 
θεμάτων Εθνικής Άμυνας και να ενισχύεται το πνεύμα 
διακλαδικής συνεργασίας. 

ια. Συντάσσει και χειρίζεται κατάλληλα τα προγράμ¬ 
ματα εξοπλισμού των Ειδικών Δυνάμεων που υπάγονται 
σε αυτόν, εξασφαλίζοντας τις απαιτούμενες πιστώσεις, 
ιβ. Αποφασίζει για το λειτουργικό και αναπτυξιακό 

προϋπολογισμό του Γ.Ε.ΕΘ.Α. και εκφέρει άποψη κατά 
τη διαμόρφωση στο Επιτελείο Υ.ΕΘ.Α. του προϋπολο¬ 
γισμού και του Προγράμματος Δημοσίων Επενδύσεων 
των Κλάδων. 

ιγ. Εκφέρει γνώμη στη διαμόρφωση των προτεραιο¬ 
τήτων κατά τη διαδικασία επεξεργασίας των εξοπλιστι- 
κών προγραμμάτων μεταξύ των Κλάδων και του Επι¬ 
τελείου Υ.ΕΘ.Α . 

ιδ. Εισηγείται στον Υπουργό Εθνικής Αμυνας στρα¬ 
τολογικά θέματα που επηρεάζουν την επιχειρησιακή 
ετοιμότητα και ικανότητα των Κλάδων των Ενόπλων 
Δυνάμεων. 

ιε. Κατευθύνει και συντονίζει την Πολιτική Σχεδίαση 
Έκτακτης Ανάγκης όλου του δυναμικού του πολιτικού 
τομέα της Χώρας, σε ό,τι αφορά την Εθνική Αμυνα και 
την επιβίωση στον πόλεμο, σύμφωνα με τα προβλεπό- 
μενα από την κείμενη νομοθεσία και την επιχειρησιακή 
σχεδίαση 

ιστ. Εισηγείται την έκδοση των διαταγμάτων επιστρά¬ 
τευσης και συντονίζει θέματα πολιτικής επιστράτευσης 
της Χώρας, όπως αυτά ορίζονται, από τις κείμενες 
διατάξεις. 

ιζ. Συντονίζει και κατευθύνει από την περίοδο ειρή¬ 
νης. σε ό,τι αφορά τη συμβολή τους στην άμυνα της 
Χώρας, σύμφωνα με τις κατευθυντήριες οδηγίες του 
ΚΥ,Σ.Ε.Α. και του Υπουργού Εθνικής Αμυνας και προς 
υποστήριξη της επιχειρησιακής σχεδίασης του 
Γ.Ε.ΕΘ.Α., τις δυνάμεις της Ελληνικής Αστυνομίας και 
του Πυροσβεστικού Σώματος, μέσω του Αρχηγού Γ.Ε.Σ., 
το Λιμενικό Σώμα, μέσω του Αρχηγού Γ.Ε.Ν., την Υ¬ 
πηρεσία Πολιτικής Αεροπορίας, μέσω του Αρχηγού 
Γ.Ε.Α., καθώς και κάθε άλλη κρατική υπηρεσία, μέσω 
του κατά τις κείμενες διατάξεις και τα ιοχύοντα σχέδια 
άμυνας αρμόδιου Αρχηγού; Τα παραπάνω εφαρμόζονται 
και σε περίοδο δοκιμής εθνικών σχεδίων, σύμφωνα με 
τις οδηγίες του Υπουργού Εθνικής Αμυνας. 

9. Διεξάγει τις διαπραγματεύσεις για τη σύναψη στρα¬ 
τιωτικών συμφωνιών, όπως αυτές απορρέουν από τις 
συναπτόμενες από το κράτος αντίστοιχες πολιτικές 
συμφωνίες. 

10. Συντονίζει την τοποθέτηση των Ακολούθων Άμυ¬ 
νας, Στρατιωτικών, Ναυτικών και Αεροπορικών, καθώς 
επίσης και των αξιωματικών που διατίθενται στα συμ¬ 
μαχικά επιτελεία της αλλοδαπής και των συνδέσμων 
στα στρατηγεία ξένων κρατών, μετά από πρόταση του 
οικείου Γενικού Επιτελείου. Συντονίζει τις δραστηριό¬ 
τητες τους για θέματα διακλαδικού ενδιαφέροντος και 
εθνικής πολιτικής. 

11. Χειρίζεται τα θέματα αμυντικής πολιτικής και συμ¬ 
μαχικών και άλλων διεθνών υποχρεώσεων, σύμφωνα με 
τις κατευθύνσεις του Υπουργού Εθνικής Άμυνας. 

12. Είναι αρμόδιος για την οργάνωση, διάθεση, καθώς 
και για την παρακολούθηση και τον έλεγχο ειρηνευτικών 
αποσπασμάτων σε αποστολές εκτός της ελληνικής 
επικράτειας, που έχουν αποφασιστεί από την Κυβέρ¬ 
νηση. 

13. Πραγματοποιεί ενημερωτικές επισκέψεις σε σχη¬ 
ματισμούς και μονάδες των τριών Κλάδων των Ενόπλων 
Δυνάμεων, μετά από συνεργασία με τους Αρχηγούς 
των Γενικών Επιτελείων. 

14. Συντονίζει τα σχέδια νόμων και τα προεδρικά δια¬ 
τάγματα, καθώς και τις αποφάσεις του Υπουργού Ε¬ 
θνικής Άμυνας, εφόσον αφορούν και στους τρεις Κλά¬ 
δους των Ενόπλων Δυνάμεων. 

15. Παρακολουθεί και ελέγχει τη λειτουργία των Ορ¬ 


γανικών Μονάδων του Γ.Ε.ΕΘ.Α.. 

16. Έχει διοικητική και πειθαρχική δικαιοδοσία Αρχηγού 
Κλάδου για το στρατιωτικό και πολιτικό προσωπικό του 
Επιτελείου του και των Οργανικών Μονάδων του 
Γ.Ε.ΕΘ.Α.. Προκαλεί την επέμβαση του Υπουργού 
Εθνικής Άμυνας για τον πειθαρχικό έλεγχο στους 
Κλάδους των Ενόπλων Δυνάμεων, σε ό,τι αφορά στην'^ 
εκπλήρωση των καθηκόντων του, όπως καθορίζονται' 
από τον παρόντα νόμο. 

17. Έχει κάθε άλλη αρμοδιότητα που προσδιορίζεται 
από την κείμενη νομοθεσία. 

18. Τον Α/Γ.Ε.ΕΘ.Α., απάντα ή κωλυόμενο, αναπλη¬ 
ρώνει στα καθήκοντά του ο Υπαρχηγός Γ.Ε.ΕΘ.Α.. 
Εφόσον η απουοία ή το κώλυμα προβλέπεται να διαρ¬ 
κέσει περισσότερο από είκοσι (20) ημέρες, τότε, με 
απόφαση του ΚΥ,Σ.Ε.Α., αναπληρώνεται από τον αρ¬ 
χαιότερο Αρχηγό των Γενικών Επιτελείων των Κλάδων 
των Ενόπλων Δυνάμεων. 

19. Με απόφαση του ΚΥ,Σ.Ε.Α., σε περίοδο πολέμου 
ή Γενικής Επιστράτευσης ή σε περίπτωση άμεσης α¬ 
πειλής της εδαφικής ακεραιότητας και της εθνικής 
ανεξαρτησίας και κυριαρχίας της Χώρας λόγω εξωτε¬ 
ρικών κινδύνων, ο Α/Γ.Ε.ΕΘ.Α. επιπλέον έχει και τις 
παρακάτω αρμοδιότητες: 

α. Αναλαμβάνει υπό τη δικαιοδοσία του και ασκεί 
απευθείας ή και διαμέσου των κατά τόπους Στρατιωτικών 
Διοικητών ή · και των προϊσταμένων κλιμακίων τους, 
πλήρη έλεγχο σε ό,τι αφορά τη συμβολή τους στην 
άμυνα και ασφάλεια της Χώρας στα παρακάτω Σώματα 
και Υπηρεσίες: 

(1) Την Εθνική Υπηρεσία Πληροφοριών (Ε.Υ.Π.). 

(2) Την Ελληνική Αστυνομία και το Πυροσβεστικό 
Σώμα (διαμέσου του Γενικού Επιτελείου Στρατού). 

(3) Το Λιμενικό Σώμα (διαμέσου του Γενικού Επιτελείου 
Ναυτικού). 

(4) Την Υπηρεσία Πολιτικής Αεροπορίας (διαμέσου 
του Γενικού Επιτελείου Αεροπορίας). 

β. Αναλαμβάνει, μετά από εισήγηση του Υπουργού 
Εθνικής Αμυνας προς το ΚΥ.Σ.Ε.Α., υπό τη δικαιοδοσία 
του οργανισμούς και επιχειρήσεις δημοσίου ή ιδιωτικού 
δικαίου, των οποίων οι δραστηριότητες κρίνονται από 
το ΚΥ,Σ.Ε.Α. ότι συμβάλλουν στην άμυνα και ασφάλεια 
της Χώρας. Στην περίπτωση αυτή μετέχουν στο 
ΚΥ.Σ.Ε.Α με δικαίωμα ψήφου και οι αρμόδιοι υπουργοί. 

γ. Διεξάγει τις επιχειρήσεις σε ολόκληρο τον ελληνικό 
χώρο ή οπουδήποτε αλλού αυτό υπαγορεύεται από την 
Πολιτική Εθνικής Άμυνας και τις κατευθύνσεις της 
Κυβέρνησης, ασκώντας πλήρη διοίκηση στις Ένοπλες 
Δυνάμεις. Τη διοίκηση αυτή ασκεί με τη βοήθεια του 
Σ.Α.Γ.Ε.. 

δ. Αποφασίζει για τη συγκράτηση και σύνθεση των 
Ενόπλων Δυνάμεων, μέσα στα πλαίσια των πιστώσεων 
που έχουν εγκριθεί από την Κυβέρνηση. 

20. Στις περιπτώσεις καταστάσεων της προηγούμενης 
παραγράφου με αποφάσεις του ΚΥ.Σ.Ε.Α., που εκδίδο- 
νται με πρόταοη του Υπουργού Εθνικής Άμυνας και 
που κυρώνονται με προεδρικά διατάγματα, μπορούν να 
ανατεθούν στον Α/Γ.Ε.ΕΘ.Α. και όσες από τις αρμο¬ 
διότητες του Υπουργού προβλέπονται από τον παρόντα 
νόμο ή με άλλες διατάξεις και αφορούν στην προπα- 
ρασκευή για πόλεμο ή τη διεξαγωγή του. Επίσης, πα¬ 
ρέχονται σε αυτόν νέες αρμοδιότητες, εφόσον αυτό 
είναι αναγκαίο για την εκπλήρωση της αποστολής του. 

21. Ολες ή μερικές από τις αρμοδιότητες των παρα¬ 
γράφων 19 και 20 μπορούν να ανακληθούν από το 

ΚΥ.Σ.Ε.Α. σε παρατεταμένη κατάσταση πολέμου ή Γε¬ 
νικής Επιστράτευσης. 

Άρθρο 12 

Σύνθεση - Συγκρότηση Γ.Ε.ΕΘ.Α. 

1. Το Γ.Ε.ΕΘ.Α. αποτελεί το Επιτελικό Οργανο μέσω 
του οποίου ο Α/Γ.Ε.ΕΘ.Α. βοηθείται στην άσκηση των 
καθηκόντων του. 

2. Το Γ.Ε.ΕΘ.Α. περιλαμβάνει τον Υπαρχηγό 
Γ.Ε.ΕΘ.Α., ο οποίος προέρχεται από τους άλλους Κλά¬ 
δους των Ενόπλων Δυνάμεων από αυτόν που προέρ¬ 
χεται ο Αρχηγός. Οι αρμοδιάτητές του καθορίζονται με 
τον Κανονισμό Οργάνωσης και Λειτουργίας του 
Γ Ε.ΕΘ.Α.. 

3. Ο Υπαρχηγός Γ.Ε.ΕΘ.Α. φέρει το βαθμό του Αντι¬ 
στράτηγου, Αντιναυάρχου ή Ανππτεράρχου. Για την 
τοποθέτησή του το ΚΥ.Σ.Ε.Α. θεσμοθετεί μία οργανική 
θέση ανώτατου βαθμού του Κλάδου από τον οποίο 
προέρχεται, για όσο χρονικό διάστημα διατηρεί την 
ιδιότητά του αυτή. Η θέση αυτή ακολουθεί τη σειρά 
εναλλαγής του Α/Γ.Ε.ΕΘ.Α., όπως καθορίζεται από το 
ΚΥ.Σ.Ε.Α., και κατά τρόπο, ώστε να πληρούται περιοδικά 
από όλους τους Κλάδους. 

4. Το Γ.Ε.ΕΘ.Α. απαρτίζεται από στρατιωτικό και πο-' 
λπτχό προσωπικό και από τους τρεις Κλάδους · των 
Ενόπλων Δυνάμεων, καθώς και από στρατιωτικό προ¬ 
σωπικό των κοινών Σωμάτων. Μπορεί να περιλαμβάνει 
στη σύνθεσή του αξιωματικούς των Σωμάτων Ασφαλείας 
και Λιμενικού Σώματος, καθώς και υπαλλήλους από. 
άλλα υπουργεία ή οργανισμούς, κατά προτίμηση από¬ 
φοιτους της ΣΕΘΑ ή ειδικής επιστημονικής κατάρτισης 
ή εμπειρίας. Επίσης, μπορεί να περιλαμβάνει πολιτικό 
προσωπικό ειδικών γνώσεων και εμπειρίας με σύμβαση 
ιδιωτικού δικαίου. 

5. Το Γ.Ε.ΕΘ.Α. είναι οργανωμένο σε Κλάδους, Διευ¬ 
θύνσεις και Τμήματα. Η οργάνωση, η διάρθρωση και οι 
αρμοδιάτητές του καθορίζονται με Κανονισμό Οργάνω¬ 
σης και Λειτουργίας, ο οποίος συντάσσεται από το 
Γ.Ε.ΕΘ.Α. και κυρώνεται από τον Υπουργό Εθνικής 
Άμυνας, λαμβάνοντας υπόψη εισηγήσεις του Σ.Α.Γ.Ε., 

6 Η σύνθεση του Γ.Ε.ΕΘ.Α. οπό πλευράς προσωπικού 
γίνεται κατά τέτοιο τρόπο, ώστε να εξασφαλίζεται η 
επιβαλλόμενη εκπροσώπηση των τριών Κλάδων. Οι 
θέσεις των Διευθυντών Κλάδων και Διευθύνσεων κα- 
τανέμονται έτσι, ώστε να υπάρχει εναλλαγή στελεχών 
από όλους τοη,ς Κλάδους. Η σύνθεση καθορίζεται, όταν 
δεν υπάρχει οικονομική επιβάρυνση, με απόφαση του 
Υπουργού Εθνικής Αμυνας, μετά από εισήγηση του 
Σ.Α.Γ.Ε., που μπορεί να μην δημοσιεύεται στην Εφη¬ 
μερίδα της Κυβερνήσεως. Σε αντίθετη περίπτωση, κα¬ 
θορίζεται με κοινή απόφαση των Υπουργών Εθνικής 
Άμυνας και Οικονομικών, που εκδίδεται μετά από πρό¬ 
ταση του Σ.Α.Γ.Ε. και κυρώνεται με προεδρικό διάταγμα. 

7. Η τοποθέτηση προσωπικού στο Γ.Ε.ΕΘ.Α. ενερ- 
γείται από τον οικείο Κλάδο των Ενόπλων Δυνάμεων, 
με βάση κριτήρια που καθορίζονται από το Σ.Α.Γ.Ε. και 
μετά από σύμφωνη γνώμη του Α/Τ.Ε.ΕΘ.Α.. Ειδικά η 
τοποθέτηση ανώτατων αξιωματικών ενεργείται με δια¬ 
ταγή του Υπουργού Εθνικής Αμυνας, η οποία εκδίδεται 
μετά από συντονισμένη εισήγηση Α/Γ.Ε.ΕΘ.Α. και Αρ¬ 
χηγού του οικείου Κλάδου. Οι τοποθετούμενοι σε αυτό 
καλύπτουν οργανικές θέσεις πρόσθετες αυτών που 
προβλέπονται σε κάθε Κλάδο. 


Άρθρο 13 

Μονάδες και Υπηρεσίες Γ.Ε.ΕΘ.Α. 

1. Οι υπηρεσίες και οι οργανικές και μη μονάδες του 
Γ.Ε.ΕΘ.Α. καθορίζονται με αποφάσεις του Υπουργού 
Εθνικής Άμυνας μετά από εισήγηση του Σ.Α.Γ.Ε.. 

"2. Με αποφάσεις, που εκδίδονται με την ίδια δια¬ 
δικασία, καθορίζονται τα της οργάνωσης και λειτουργίας 
αυτών των μονάδων και υπηρεσιών. 

2' ΑΡΧΗΓΟΙ ΓΕΝΙΚΩΝ ΕΠΙΤΕΛΕΙΩΝ ΚΑΙ 

ΓΕΝΙΚΑ ΕΠΙΤΕΛΕΙΑ ΣΤΡΑΤΟΥ - ΝΑΥΤΙΚΟΥ - 
ΑΕΡΟΠΟΡΙΑΣ 

Άρθρο 14 

Αρχηγοί Γενικών Επιτελείων Στρατού - Ναυτικού - 
Αεροπορίας 

1. Σε κάθε Κλάδο των Ενόπλων Δυνάμεων προΐσταται 
ο Αρχηγός του Γενικού Επιτελείου, ο οποίος έχει πλήρη 
διοίκηση του Κλάδου του, ασκώντας τις επιχειρησιακές 
αρμοδιότητες του μέσα στα πλαίσια που καθορίζονται 
στις παραγράφους 5 και 6 του άρθρου 11. 

2. Ο Αρχηγός Γ ενικού Επιτελείου επιλέγεται από το 
ΚΥ.Σ.Ε.Α., όπως προβλέπεται στο άρθρο 3 του παρόντος 
νόμου. Διορίζεται με προεδρικό διάταγμα που προκα- 
λείται από τον Υ,ΕΘ.Α.. για χρονική περίοδο δύο ετών, 
που μπορεί να παραταθεί κατά ένα έτος. Η μη συμπλή¬ 
ρωση της διετούς θητείας δεν αποτελεί κώλυμα για 
επιλογή του ως Α/Γ.Ε.ΕΘ.Α . 

3. Μετά το διορισμό του σύμφωνα με τα παραπάνω, 
ο Αρχηγός καθίσταται αρχαιότερος όλων των ομοιό- 
βαθμών του αξιωματικών των Κλάδων των Ενόπλων 
Δυνάμεων. Η αρχαιότητα μεταξύ των Αρχηγών των 
Κλάδων καθορίζεται όπως ο ειδικός νόμος ορίζει. 

4. Έκαστος των Αρχηγών των Γενικών Επιτελείων 
των Κλάδων: 

α. Είναι ο κύριος σύμβουλος και υπεύθυνος έναντι 
του Υπουργού Εθνικής Άμυνας για την άρπα οργάνωση, 
επάνδρωση, εξοπλισμό, εκπαίδευση, αξιολόγηση και 
προπαρασκευή για πόλεμο, ετοιμότητα και χρησιμο¬ 
ποίηση του Κλάδου του, σύμφωνα και προς τις γενικές 
κατευθύνσεις και οδηγίες του Υπουργού Εθνικής Άμυνας 
και του Α/Γ Ε.ΕΘ.Α. για θέματα αρμοδιότητάς του. 

β. Είναι Πρόεδρος του Ανώτατου Συμβουλίου του 
Κλάδου του. 

γ. Μετέχει ως μέλος των συνεδριάσεων του Συμ¬ 
βουλίου Άμυνας. 

δ. Είναι μέλος με ψήφο στο Σ.Α.Γ.Ε.. 

ε. Εισηγείται προς τον Υπουργό Εθνικής Αμυνας την 
προώθηση των σχεδίων νόμων και κανονιστικών δια¬ 
ταγμάτων που αφορούν αποκλειστικά στον Κλάδο του. 

στ. Αποφασίζει για τη συγκρότηση μονάδων του Κλά¬ 
δου του, όταν αυτή δεν διαφοροποιεί την υφιστάμενη 
οροφή προσωπικού του Κλάδου του. καθώς και γιο τη 
διάλυση μονάδων. Ο Α/Γ.Ε.ΕΘ.Α. τηρείται ενήμερος για 
αλλαγές που επηρεάζουν σημαντικά την επιχειρησιακή 
σχεδίαση. 

ζ. Είναι αρμόδιος για την επιχειρησιακή αξιολόγηση 
υλικού των εξοπλισπκών προγραμμάτων. 

η. Έχει κάθε άλλη αρμοδιότητα που προσδιορίζεται 
από την κείμενη νομοθεσία. 

5. Τον Αρχηγό του Γενικού Επιτελείου Στρατού, από- 
ντα ή κωλυόμενο, αναπληρώνει ο αρχαιότερος των 
Υπαρχηγών. 

ΦΕΚ 35 

Τους Αρχηγούς των Γενικών Επιτελείων Ναυτικού, 
Αεροπορίας, απόντες ή κωλυόμενους, αναπληρώνουν 
οι Υπαρχηγοί των οικείων Κλάδων. 

Εφόσον η απουσία ή το κώλυμα προβλέπεται να 
διαρκέσει περισσότερο από είκοσι (20) ημέρες, οι Αρ¬ 
χηγοί των Γενικών Επιτελείων των Κλάδων αναπλη¬ 
ρώνονται από τον αμέσως νεότερο αξιωματικό του 
Κλάδου τους, ο οποίος ορίζεται με απόφαση του 
ΚΥ.Σ.Ε Α.. Στην περίπτωση αυτή ο αναπληρωτής ασκεί 
όλες τις προβλεπόμενες από την κείμενη νομοθεσία 
αρμοδιότητες Αρχηγού Γενικού Επιτελείου και συμμε¬ 
τέχει σε όλα τα συλλογικά όργανα του Υπουργείου 
Εθνικής Αμυνας και των Νομικών Προσώπων που ε¬ 
ποπτεύονται από αυτό, στη θέση του αντίστοιχου Αρ- 
χηγού. 

6. Ο Αρχηγός του Γενικού Επιτελείου Αεροπορίας 
ειδικά είναι υπεύθυνος και για την Αεράμυνα της χώρας 

7. Ο Αρχηγός Γ.Ε.Ν. ασκεί τον επιχειρησιακό έλεγχο 
των Ναυτικών Δυνάμεων. 

Άρθρο 15 

Σύνθεση - Συγκρότηση Γενικών Επιτελείων 
Στρατού - Ναυτικού - Αεροπορίας 

1. Τα Γενικά Επιτελεία Στρατού, Ναυτικού και Αερο¬ 
πορίας είναι τα Ανώτατα Ιεραρχικά Κλιμάκια των Κλάδων, 
με τα οποία ο Υπουργός Εθνικής Άμυνας και οι Αρχηγοί 
των Γενικών Επιτελείων των Κλάδων βοηθούνται στην 
άσκηση των αρμοδιοτήτων και καθηκόντων τους. 

2. Οι Αρχηγοί των Γενικών Επιτελείων των Κλάδων 
Ενόπλων Δυνάμεων στην άσκηση των καθηκόντων τους, 
σε ειρήνη και σε πόλεμο, βοηθούνται από Επιτελεία τα 
οποία στελεχώνονται από αξιωματικούς και πολιτικούς 
υπαλλήλους του Κλάδου τους. Στα Επιτελεία μπορούν 
να υπηρετούν αξιωματικοί και υπάλληλοι άλλων υπουρ¬ 
γείων ή οργανισμών. 

3. Οι Υπαρχηγοί των Γενικών Επιτελείων των Κλάδων 
Ενόπλων Δυνάμεων (Υ/Γ.Ε.Σ. - Υ/Γ.Ε.Ν. - Υ/Γ.Ε.Α.) 
είναι ανώτατοι αξιωματικοί βαθμού Αντιστράτηγου. Υ¬ 
ποναυάρχου, Υ ποπτερόρχου και διοικούν αντίστοιχα τα 
Γ ενικό Επιτελεία των οικείων Κλάδων, των οποίων τις 
εργασίες κατευθύνουν και συντονίζουν. Επίσης διοικούν 
και τις Οργανικές Μονάδες των Γενικών Επιτελείων. 

4. Σε περίπτωση ορισμού Γενικών Επιθεωρητών, αυτοί 
είναι όργανα ελέγχου κάθε Κλάδου Ενόπλων Δυνάμεων. 
Η υπαγωγή, η αποστολή κοι οι αρμοδιότητές τους 
καθορίζονται με απόφαση του Υπουργού Εθνικής Ά¬ 
μυνας. μετά από πρόταση του Αρχηγού του Κλάδου. 

5. Η διάρθρωση, η οργάνωση, οι αρμοδιότητες και η 
εσωτερική λειτουργία των τριών Γ ενικών Επιτελείων 
καθορίζονται με κανονισμό που εκδίδεται από τον Αρ¬ 
χηγό κάθε Κλάδου, μετά από σύμφωνη γνώμη του 
οικείου Ανώτατου Συμβουλίου, ο οποίος κυρώνεται από 
τον Υπουργό Εθνικής Άμυνας. Για τους παραπάνω 
κανονισμούς και πριν από την κύρωσή τους από τον 
Υπουργό Εθνικής Άμυνας ενημερώνεται το Σ.Α.Γ.Ε.. 

6. Η οργάνωση των Γ ενικών Επιτελείων των Κλάδων 
των Ενόπλων Δυνάμεων, σε ειρήνη και σε πόλεμο, 
περιλαμβάνει: 

α. Τους Αρχηγούς Γενικών Επιτελείων Στρατού, Ναυ¬ 
τικού και Αεροπορίας (Α/Γ.Ε.Σ. - Α/Γ.Ε.Ν. - Α/Γ,Ε.Α.). 
β. Τα Επιτελεία των αντίστοιχων Γ ενικών Επιτελείων, 
γ. Τις Οργανικές Μονάδες των Επιτελείων των Κλά¬ 
δων των Ενόπλων Δυνάμεων. 

7. Η σύνθεση σε προσωπικό των Επιτελείων, των 


Οργανικών τους Μονάδων και των Μονάδων των Κλά¬ 
δων των Ενόπλων Δυνάμεων καθορίζεται ως εξής: 

α. Οταν προκαλείται οικονομική επιβάρυνση, με κοινή 
απόφαση των Υπουργών Εθνικής Άμυνας και Οικονο¬ 
μικών, που εκδίδεται μετά από εισήγησή του οικείου 
Αρχηγού Γενικού Επιτελείου, μετά από πρόταση του 
Ανώτατου Συμβουλίου του Κλάδου του, και κυρώνεται 
με προεδρικό διάταγμα. 

β. Όταν δεν προκαλείται οικονομική επιβάρυνση, με από¬ 
φαση του οικείου Αρχηγού Γενικού Επιτελείου, μετά 
από πρόταση του Ανώτατου Συμβουλίου του Κλάδου 
του, που μπορεί και να μην δημοσιεύεται στην Εφημερίδα 
της Κυβερνήσεως. 

Η’ ΑΝΩΤΑΤΑ ΚΑΤΑ ΚΛΑΔΟ ΣΥΜΒΟΥΛΙΑ 
Άρθρο 16 

Ανώτατα Συμβούλια Κλάδων Ενόπλων Δυνάμεων 

1 . Σε κάθε Κλάδο των Ενόπλων Δυνάμεων λειτουργεί 
το οικείο Ανώτατο Συμβούλιο. 

2. Τα Ανώτατα Συμβούλια των Κλάδων είναι αντίστοιχα: 
Το Ανώτατο Στρατιωτικό Συμβούλιο (Α.Σ.Σ.), το Ανώτατο 
Ναυτικό Συμβούλιο (Α.Ν.Σ.) και το Ανώτατο Αεροπορικό 
Συμβούλιο (Α.Α.Σ ), η Σύνθεση των οποίων ορίζεται στα 
επόμενα άρθρα. 

3. Πρόεδρος του Ανώτατου Συμβουλίου είναι ο Αρ¬ 
χηγός του οικείου Κλάδου, ο οποίος μπορεί να καλεί 
στις συνεδριάσεις οποιονδήποτε αξιωματικό ή πολιτικό 
υπάλληλο για παροχή στο Συμβούλιο σχετικών πληρο¬ 
φοριών σε θέμα της αρμοδιότητάς του. 

4. Τα Ανώτατα Συμβούλια συγκαλούνται από τον 
Αρχηγό του Γ ενικού Επιτελείου του οικείου Κλάδου 
περιοδικά ή έκτακτα ή στις χρονολογίες που καθορί¬ 
ζονται από το νόμο Η διαταγή σύγκλησης υποβάλλεται 
και στους Υ.ΕΘΑ. και ΥΦ.ΕΘ.Α., κοινοποιούμενη και 
στον Α/Γ,Ε.ΕΘ.Α,, 

5. Οι αποφάσεις των Ανώτατων Συμβουλίων λαμβά- 
νονται από τα μέλη τους που έχουν δικαίωμα ψήφου 
με πλειοψηφία. Σε περίπτωση ισοψηφίας υπερισχύει η 
ψήφος του Προέδρου. 

6. Σε κάθε Ανώτατο Συμβούλιο των Κλάδων λειτουργεί 
Γραμματεία, της οποίας προΐσταται ανώτατος ή ανώ¬ 
τερος αξιωματικός του οικείου Κλάδου ως Γραμματέας, 
ο οποίος ορίζεται με διαταγή του Αρχηγού του Γ ενικού 
Επιτελείου. Αυτός μετέχει στις συνεδριάσεις του Συμ¬ 
βουλίου χωρίς ψήφο και τηρεί τα πρακτικά. 

Άρθρο 17 

Κοινές αρμοδιότητες Ανώτατων Συμβουλίων 

1. Τα Ανώτατα Συμβούλια των Κλάδων Ενόπλων 
Δυνάμεων επιλαμβάνονται οποιοσδήποτε θέματος, που 
προβλέπεται από την κείμενη νομοθεσία. Ειδικότερα, 
λαμβάνουν αποφάσεις ή γνωμοδοτούν σύμφωνα με τις 
ισχύουσες διατάξεις για τα παρακάτω: 

α. Οργάνωση και διάρθρωση του Κλάδου τους, σύμ¬ 
φωνα με την κατανομή προσωπικού και υλικού, και με 
βάση τις αρχές του άρθρου 5 παρ. 3γ του παρόντος 
νόμου. 

β. Δόγμα Επιχειρήσεων των Δυνάμεων του Κλάδου 
τους και παροχή γενικών κατευθύνσεων για πολεμικά 
σχέδια, σχέδια διάταξης μάχης, εκπαίδευσης, επιστρά¬ 
τευσης, υποστήριξης και ασφάλειας. 

γ. Πειθαρχία και Εσωτερική Διοίκηση. 

δ. Προγράμματα εξοπλισμών, επάνδρωσης, κατασκευών 
και εικολιών υποστήριξης με βάση την επιχειρησιακή α¬ 
ναγκαιότητα και σκοπιμότητά τους. 

ε. Συντασσόμενα σχέδια Προϋπολογισμού και Προ¬ 
γράμματος των Δημοσίων Επενδύσεων του οικείου Κλά¬ 
δου, πριν απά τη διαμόρφωσή τους στο Επιτελείο 
Υ,ΕΘ.Α. και την έγκρισή τους από τον Υπουργό Εθνικής. 
Αμυνας, μετά από εξέταση στο Συμβούλιο Αμυνας. 

στ Κατανομή των πιστώσεων που διατέθηκαν τελικά 
στον οικείο Κλάδο. 

ζ. Τοποθετήσεις, προαγωγές, αποστρατείες και πα¬ 
ράπονα αξιωματικών για δυσμενή κρίση, όπως ο ειδικός 
νόμος ορίζει. 

η. Ανάκληση στην ενέργεια μόνιμων εξ εφεδρείας 
αξιωματικών και απόλυσή τους, 
θ Προτάσεις απονομής ηθικών αμοιβών, 
ΐ- Σχέδια νόμων, κανονιστικά διατάγματα και κανονι¬ 
σμούς που αφορούν τον Κλάδο τους. 

2. Οι αποφάσεις των Ανώτατων Συμβουλίων κοινο¬ 
ποιούνται με διαταγές του οικείου Αρχηγού του Γενικού 
Επιτελείου του Κλάδου, εκτός από τις περιπτώσεις 
αρμοδιότητας Υπουργού, οπότε η σχετική ενέργεισ 
προκαλείται με μέριμνα του Αρχηγού του Γενικού Επι¬ 
τελείου του οικείου Κλάδου. 

3. Επίσης, τα Ανώτατα Συμβούλια των Κλάδων Ενό¬ 
πλων Δυνάμεων γνωμοδοτούν για κάθε θέμα που τίθεται 
από τον Υ.ΕΘΑ, τον ΥΦ.ΕΘ.Α., τον Α/Γ.Ε.ΕΘ.Α. και 
τον Αρχηγό του Γενικού Επιτελείου του οικείου Κλάδου. 

4. Τα προς εξέταση θέματα ειοάγονται για συζήτηση 
και λήψη αποφάαεως στα Ανώτατα Συμβούλια Βασικής 
Συνθέσεως, εφόσον από τον παρόντα ή από άλλους 
νόμους δεν καθορίζεται διαφορετικά για τη σύνθεση 
των Ανώτατων κατά Κλάδο Συμβουλίων. Ο Πρόεδρος 
του οικείου Συμβουλίου μπορεί να τα παραπέμψει στην 
Ολομέλεια ή στο Συμβούλιο Περιορισμένης Συνθέσεως, 
ανάλογα με τη βαρύτητα του θέματος. 

5. Τα Ανώτατα Συμβούλια Περιορισμένης Συνθέσεως 
έχουν αρμοδιότητες σε θέματα για τα οποία θα εξου¬ 
σιοδοτούνται από τα Ανώτατα Συμβούλια Βασικής Συν¬ 
θέσεως. Οι αποφάσεις τους έχουν την ίδια ισχύ με 
εκείνες των Ανώτατων Συμβουλίων Βασικής Συνθέσεως, 
τα πρακτικά τους όμως παρουσιάζονται γιο ενημέρωση 
των Συμβουλίων Βασικής Συνθέσεως στην αμέσως ε¬ 
πόμενη συνεδρίασή τους. 

6. Σε περίοδο πολέμου και εφόσον διοριαθεί Αρχι¬ 
στράτηγος, ο Υπουργός Εθνικής Αμυνας μπορεί με 
απόφασή του, που εκδίδεται μετά από πρόταση του 
Αρχιστρατήγου, να καταργεί τα Συμβούλια κρίσεων και 
τοποθετήσεων των Κλάδων. Στην περίπτωση αυτή οι 
αρμοδιότητες και εξουσίες των καταργούμενων Συμ¬ 
βουλίων αναλαμβάνονται από τα αναφερόμενα στο άρ¬ 
θρο 24 του παρόντος νόμου Συμβούλια, εκτός από 
αυτές που αναλαμβάνονται από τον Αρχιστράτηγο. 

Άρθρο 18 

Ανώτατο Στρατιωτικό Συμβούλιο 

1 Το Ανώτατο Στρατιωτικά Συμβούλιο (Α.ΣΈ.) ανά- - 
λογά με τη σύνθεσή του διακρίνεται σε Συμβούλιο 
Ολομέλειας, Βασικής Συνθέσεως και Περιορισμένης 
Συνθέσεως (Πυρήνας). 

2. Το Συμβούλιο Ολομέλειας αποτελείται από: 
α. Τον Αρχηγό του Γενικού Επιτελείου Στροτού, ως 
Πρόεδρο. 

β. Όλους τους ευρισκόμενους στη Χώρα μόνιμους 
εν ενεργεία Αντιστράτηγους Οπλων, που κατέχουν 


οργανικές θέσεις του Στρατού Ξηράς και Γ.Ε.ΕΘ.Α., 
ως μέλη. 

3. Το Συμβούλιο Βασικής Συνθέσεως αποτελείται από 
τους: 

α Αρχηγό Γ ενικού Επιτελείου Στρατού, ως Πρόεδρο, 
β. Διοικητή Στρατιάς, 
γ. Γενικό Επιθεωρητή. 

δ. Δύο Υπαρχηγούς του Γενικού Επιτελείου Στρατού 
και 

ε. Έναν Αντιστράτηγο, που κατέχει οργανική θέση 
του Στρατού Ξηράς στην περιοχή της Αττικής, ως μέλη. 

4. Το Συμβούλιο Περιορισμένης Συνθέσεως (Πυρήνας) 
αποτελείται από τους: 

α. Αρχηγό Γ ενικού Επιτελείου Στρατού, ως Πρόεδρο, 
β. Δύο Υπαρχηγούς του Γ ενικού Επιτελείου Στρατού, 
ως μέλη. 

5. Τα Συμβούλια αυτά ευρίσκονται σε απαρτία παρό¬ 
ντων των παρακάτω: 

α Στο Συμβούλιο Ολομέλειας, των 2/3 τουλάχιστον 
των μελών του, με παράλειψη του κλάσματος που τυχόν 
προκύπτει. 

β. Στο Σψβούλιο Βασικής Συνθέσεως, του Προέδρου 
και τριών τουλάχιστον από τα πέντε μέλη του. Οπο¬ 
τεδήποτε δεν καθίσταται δυνατή η επίτευξη απαρτίας, 
ο απαιτούμενος αριθμός των τεσσάρων μελών συμπλη¬ 
ρώνεται με την προσθήκη, ως μελών του, εν ενεργεία 
Αντιστράτηγων, που ορίζονται από τον Υπουργό Εθνικής 
Αμυνας, μετά από πρόταση ταυ Α/Γ.Ε.Σ.. 

γ. Στο Συμβούλιο Περιορισμένης Συνθέσεως, του 
Προέδρου και των δύο μελών. 

Άρθρο 19 

Ανώτατο Ναυτικό Συμβούλιο 

1. Το Ανώτατο Ναυτικό Συμβούλιο (Α.Ν.Σ.) ανάλογα 
με τη σύνθεσή του διακρίνεται οε Συμβούλιο Ολομέλειας, 
Βασικής Συνθέσεως και Περιορισμένης Συνθέσεως (Πυ¬ 
ρήνας). 

2. Το Σι*ιβούλιο Ολομέλειας αποτελείται από: 

α. Τον Αρχηγό του Γενικού Επιτελείου Ναυτικού, ως 
Πρόεδρο, 

β. Όλους τους ευρισκόμενους στη χώρα μόνιμους εν 
ενεργεία Αντιναυάρχους και Υποναυάρχους, που κατέ¬ 
χουν οργανικές θέσεις του Πολεμικού Ναυτικού και 
Γ.Ε.ΕΘ.Α., ως μέλη. 

3. Το Συμβούλιο Βασικής Συνθέσεως αποτελείται από: 
α. Τον Αρχηγό Γενικού Επιτελείου Ναυτικού, ως 

Πρόεδρο. 

β. Τον Αρχηγό Στάλου. 

γ. Τρεις μάχιμους Υποναυάρχους μόνιμους εν ενερ- 
γεία, οι οποίοι κατέχουν οργανικές θέσεις του Πολεμικού 
Ναυτικού και Γ.Ε.ΕΘ.Α., που ορίζονται από τον Α/Γ.Ε.Ν.. 
Εφόσον υφίσταται Αντιναύαρχος Υπαρχηγός Γ.Ε.ΕΘ.Α. 
αυτός μετέχει αντί ενός μάχιμου Υποναυάρχου, και 
δ. Έναν Υποναύαρχο Μηχανικό, ως μέλη. 

4. Το Συμβούλιο Περιορισμένης Συνθέσεως (Πυρήνας) 
αποτελείται από τους: 

α Αρχηγό Γενικού Επιτελείου Ναυτικού, ως Πρόεδρο, 
β Αρχηγό Στόλου. 

γ. Υπαρχηγό του Γενικού Επιτελείου Ναυτικού, 
δ. Υποναύαρχο Μηχανικό ή Υποναύαρχο Οικονομικού 
ή Υγειονομικού, εφόσον αφίστανται θέματα της αρμο- 
διότητάς τους, ως μέλη. 

5. Τα Ανώτατα Ναυτικά Συμβούλια Ολομέλειας και 
Βασικής Συνθέσεως βρίσκονται σε απαρτία, εφόσον 

πορίστανται τα 2/3 τουλάχιστον των μελών, το δε 
περιορισμένης συνθέσεως, εφόσον πορίστανται ο Πρό¬ 
εδρος και δύο ή τρία κατά περίπτωση μέλη του. 

Άρθρο 20 

Ανώτατο Αεροπορικό Συμβούλιο 

1. Το Ανώτατο Αεροπορικό Συμβούλιο (Α.Α.Σ.) ανά¬ 
λογα με τη σύνθεσή του διακρίνεται σε Συμβούλιο 
Ολομέλειας, Βασικής Συνθέσεως και Περιορισμένης 
Συνθέσεως (Πυρήνας). 

2. Το Συμβούλιο Ολομέλειας αποτελείται από: 

α. Τον Αρχηγό του Γενικού Επιτελείου Αεροπορίας, 
ως Πρόεδρο. 

0. Όλους τους μόνιμους εν ενεργεία Ανππτεράρχους 
και Υποπτεράρχους οι οποίοι υπηρετούν σε οργανικές 
θέσεις της Πολεμικής Αεροπορίας και Γ.Ε.ΕΘ.Α., ως 
μέλη. 

3. Το Συμβούλιο Βασικής Συνθέσεως αποτελείται από: 

α. Τον Αρχηγό Γενικού Επιτελείου Αεροπορίας, ως 

Πρόεδρο. 

0. Τον Αρχηγό Τακτικής Αεροπορίας. 

γ Τον Υπαρχηγό του Γενικού Επιτελείου Αεροπορίας. 

δ. Τους δύο αρχαιότερους μόνιμους εν ενεργεία 
Ιπταμένους Υποπτεράρχους, που υπηρετούν σε οργα¬ 
νικές θέσεις της Πολεμικής Αεροπορίας και Γ.Ε.ΕΘ.Α. 
και 

ε. Τον αρχαιότερο Υποπτέραρχο Τεχνικό, ως μέλη. 
Εφόσον υφίσταται Ανππτέραρχος Υπαρχηγός Γ.Ε.ΕΘΑ, 
αυτός μετέχει αντί ενός των Ιπταμένων Υποπτεράρχων, 
ο οποίος ορίζεται από τον Α/Γ.Ε.Α.. 

4. Το Συμβούλιο Περιορισμένης Συνθέσεως (Πυρήνας) 
αποτελείται από τους: 

α. Αρχηγό Γ ενικού Επιτελείου Αεροπορίας, ως Πρόε¬ 
δρο. 

β. Αρχηγό Τακτικής Αεροπορίας. 

γ Υπαρχηγό του Γενικού Επιτελείου Αεροπορίας και 

δ. Υποπτέραρχο Τεχνικό ή Υποπτέραρχο Υγειονο¬ 
μικού, εφόσον υφίστανται θέματα της αρμοδιότητάς 
τους, ως μέλη. 

5. Τα Ανώτατα Αεροπορικά Συμβούλια Ολομέλειας 
κοι Βασικής Συνθέσεως ευρίσκονται σε απαρτία παρό¬ 
ντων των 2/3 τουλάχιστον των μελών, το δε Περιορι¬ 
σμένης Συνθέσεως, εφόσον παρίστανται ο Πρόεδρος 
και δύο μέλη του. 

Θ’ ΓΕΝΙΚΗ ΔΙΕΥΘΥΝΣΗ ΕΞΟΠΛΙΣΜΩΝ 
Άρθρο 21 

Συγκρότηση - Αρμοδιότητες 

1. Η Γ ενική Διεύθυνση Εξοπλισμών είναι Υ πηρεσία, 
που υπάγεται στον Υπουργό Εθνικής Αμυνας, η οποία 
είναι αρμόδια για την αμυντική βιομηχανία, έρευνα και 
τεχνολογία, κωδικοποίηση και τυποποίηση, αντισταθμι¬ 
στικά ωφελήματα, υλοποίηση εξοπλιστικών προγραμμά¬ 
των κύριου υλικού, καθώς και το συντονισμό προμηθειών 
υπόλοιπου υλικού των Κλάδων των Ενόπλων Δυνάμεων. 

2. Με προεδρικά διατάγματα που εκδίδονται μετά από 
πρόταση του Υπουργού Εθνικής Άμυνας καθορίζονται 
η οργάνωση, η διάρθρωση, η λειτουργία, οι αρμοδιό¬ 
τητες, σύμφωνα με την παράγραφο 1 του παρόντος 
άρθρου, οι θέσεις του προσωπικού, καθώς και οι θέσεις 
που μεταφέρονται από Γ.Ε.ΕΘ.Α., Γενικά Επιτελεία 
Κλάδων, Υ.ΠΟ.ΒΙ και άλλες υπηρεσίες, τα απαιτούμενα 
προσόντα του προσωπικού, η υποστήριξη από πλευράς 


διοικητικής μέριμνας και ο χρόνος έναρξης των λει¬ 
τουργιών της Γενικής Διεύθυνσης Εξοπλισμών. 

3. Ο Κανονισμός Οργάνωσης και Λειτουργίας και η 
περιγραφή καθηκόντων του προσωπικού καθορίζονται 
με υπουργικές αποφάσεις. 

ΚΕΦΑΛΑΙΟ IV 

ΑΡΧΙΣΤΡΑΤΗΓΟΣ ΚΑΙ ΣΥΜΒΟΥΛΙΑ ΚΑΤΑ 
ΤΟΝ ΠΟΛΕΜΟ 

Άρθρο 22 
Αρχιστράτηγος 

1. Σε περίοδο πολέμου ή γενικής επιστράτευσης ή 
σε περίπτωση άμεσης απειλής της εδαφικής ακεραιό¬ 
τητας και της εθνικής ανεξαρτησίας και κυριαρχίας της 
Χώρας λόγω εξωτερικών κινδύνων; το ΚΥ.ΣΕ.Α., μετά 
από πρόταση του Υπουργού Εθνικής Άμυνας, διορίζει 
τον Α/Γ.Ε.ΕΘ.Α. Αρχιστράτηγο. 

2. Όλες οι εξουσίες και αρμοδιότητες του Α/Γ.Ε.ΕΘ.Α. 
που περιλαμβάνονται στο άρθρο 11 του παρόντος νόμου 
μεταβιβάζονται αυτοδίκαια στον Αρχιστράτηγο, ταυτό¬ 
χρονα με το διορισμό του. Ο Αρχιστράτηγος μεταβιβάζει 
κατά την κρίση του σε ανώτατο αξιωματικό της επιλογής 
του αρμοδιότητες του Α/Γ.Ε.ΕΘ.Α.. 

Άρθρο 23 
Πολεμικό Συμβούλιο 

1. Σε πολεμική περίοδο, το ΚΥ.Σ.Ε.Α. μετονομάζεται 
σε Πολεμικό Συμβούλιο. 

2. Ολες οι αρμοδιότητες του ΚΥ.Σ.Ε.Α. ασκούνται 
από το Πολεμικό Συμβούλιο, εκτός από εκείνες τις 
οποίες αυτό εκχωρεί στον Αρχιστράτηγο, με αποφάσεις 
του που εκδίδονται μετά από πρόταση του Υπουργού 
Εθνικής Αμυνας και κυρώνονται με προεδρικά διάταγμα. 

3. Το Πολεμικό Συμβούλιο μπορεί επίσης να παραχωρεί 
στον Αρχιστράτηγο και άλλες αρμοδιότητες που ανή¬ 
κουν σε άλλα συλλογικά όργανα του κράτους. 

Άρθρο 24 

Ειδικά Συμβούλια Κρίσεων στον πόλεμο 

Στον πόλεμο, και εφόοον καταργηθούν τα Ανώτατα 
Συμβούλια και λοιπά Συμβούλια Κρίσεων, οι αρμοδιότητες 
κρίσεων για προαγωγές και αποστρατείες ή τοποθετή¬ 
σεις αξιωματικών των τριών Κλάδων Ενόπλων Δυνά¬ 
μεων, εκτός από εκείνες, οι οποίες, σύμφωνα με τις 
κείμενες διατάξεις, ανήκουν στον Αρχιστράτηγο, ανα¬ 
τίθενται από τον Υπουργό Εθνικής Άμυνας μετά από 
γνώμη του Αρχιστρατήγου σε ένα ή περισσότερα, α¬ 
νάλογα με το βαθμό των κρινομένων κατά Κλάδο, Ειδικά 
Συμβούλια των οποίων η σύνθεση, οι αρμοδιότητες και 
οι λεπτομέρειες της λειτουργίας τους καθορίζονται με 
προεδρικό διάταγμα, που προκαλείται από τον Υπουργό 
Εθνικής Αμυνας μετά από πρόταση του Αρχιστρατήγου 

ΚΕΦΑΛΑΙΟ V 

ΟΡΓΑΝΙΣΜΟΙ, ΝΟΜΙΚΑ ΠΡΟΣΩΠΑ 
ΔΗΜΟΣΙΟΥ ΔΙΚΑΙΟΥ ΚΑΙ ΥΠΗΡΕΣΙΕΣ 

Άρθρο 25 

Υπαγωγή - Εποπτεία 

1. Στον Υπουργό Εθνικής Αμυνας και διαμέσου του 
Γ.Ε ΕΘ.Α η των Γενικών Επιτελείων των Κλάδων, 

υπάγονται διοικητικά ή εποπτεύονται οι παρακάτω Ορ¬ 
γανισμοί, Νομικά Πρόσωπα και Υπηρεσίες: 
α. Δια του Γ.Ε.ΕΘ.Α. το Πολεμικό Μουσείο 
β. Δια του Γ.Ε.Σ.. 

(1) Το Μετοχικό Ταμείο Στρατού. 

(2) Το Ταμείο Αλληλοβοήθειας Στρατού Ξηρός. 

(3) Ο Αυτόνομος Οικοδομικός Οργανισμός Αξιωματι¬ 
κών. 

(4) Το Νοσηλευτικό ίδρυμα Μετοχικού Ταμείου Στρα¬ 
τού. 

(5) Η Λέσχη Αξιωματικών Ενόπλων Δυνάμεων. 

(6) Το Ταμείο Αρωγής Αναπήρων και Θυμάτων Πο¬ 
λέμου. 

(7) Η Ένωση Ελλήνων Απόστρατων Αξιωματικών. 

(8) Το Ταμείο Εθνικής Αμυνας. 

(9) Το Ταμείο Αρωγής Μόνιμων Πολιτικών Υπαλλήλων 
Υπουργείου Εθνικής Αμυνας / Γενικού Επιτελείου Στρα¬ 
τού. 

(10) Το Ταμείο Αλληλοβοήθειας Υπαλλήλων Μετοχι¬ 
κού Ταμείου Στρατού. 

(11) Ο Οικοδομικός Συνεταιρισμός Μόνιμων Αξιωμα¬ 
τικών Στρατού. 

(12) Η Σχολή Ειδικών Όπλων Ενόπλων Δυνάμεων. 

(13) Η Σχολή Προγραμματιστών Ηλεκτρονικών Υπο¬ 
λογιστών Ενόπλων Δυνάμεων. 

(14) Οι Φυλακές Ενόπλων Δυνάμεων. 

(15) Το Ειδικό Κέντρο Εφοδιασμού Μονάδων Στρατού, 
γ. Δια του Γ.Ε.Ν.: 

(1) Το Μετοχικό Ταμείο Ναυτικού. 

(2) Το Ταμείο Αλληλοβοήθειας Ναυτικού. 

(3) Το Ταμείο Προνοίας Ναυτικού. 

(4) Το Ταμείο Εθνικού Στόλου. 

(5) Η Ένωση Απόστρατων Αξιωματικών Ναυτικού. 

(6) Η Ελληνική Θαλάσσια Ένωση. 

(7) Ο Προμηθευτικός Οργανισμός Ναυτικού, 
δ Δια του Γ.Ε.Α.: 

(1) Το Μετοχικό Ταμείο Αεροπορίας. 

(2) Το Ταμείο Αλληλοβοήθειας Στρατιωτικών Αερο¬ 
πορίας. 

(3) Το Ταμείο Αεροπορικής Αμυνας. 

(4) Η Ένωοη Απόστρατων Αξιωματικών Αεροπορίας. 

(5) Το Συγκρότημα Εξυπηρέτησης της Πολεμικής 
Αεροπορίας. 

2. Στο Γ.Ε.ΕΘ.Α. υπάγονται: 
α Η Σχολή Εθνικής Αμυνας, 
β. Η Στρατιωτική Σχολή Αξιωματικών Σωμάτων, 
γ. Η Σχολή Αξιωματικών Νοσηλευτικής, 
δ. Το Πεδίο θολής Κρήτης, 
ε. Το Αναθεωρητικό Δικαστήριο, 
στ. Η Υπηρεσία Υποδοχής Πλοίων και Πολεμικής 
Χρησιμοποιήσεως Λιμένων 

3 Στο Γ.Ε.ΕΘ.Α. υπάγονται δια του Γ.Ε Σ., οι εξής 
Μονάδες: 

α. Η Μονάδα Εκφορτώσεως στις Ακτές, 
β. 0 Μεικτός Λόχος Στρατονομίας. 

4. Στα Γενικά Επιτελεία των Κλάδων των Ενόπλων 
Δυνάμεων υπάγονται: 

α. Στο Γ.Ε.Σ., η Γεωγραφική Υπηρεσία Στρατού, 
β. Στο Γ.Ε.Ν., η Υδρογραφική Υπηρεσία και η Υπη¬ 
ρεσία Φάρων. 

5. Οι Υπηρεσίες, που λειτουργούν για εξυπηρέτηση 
των Οργανισμών και Ν.Π.Δ.Δ. και συγκροτούνται από 
στρατιωτικό προσωπικό, αποτελούν αυτοτελείς Στρα¬ 
τιωτικές Υπηρεσίες και λογίζονται ως οργανικές μονά¬ 


δες των αντίστοιχων Γ ενικών Επιτελείων των Κλάδων. 

6. Τα κοινά Σώματα των Ενόπλων Δυνάμεων υπάγονται 
διοικητικά στον Αρχηγό Γ.Ε.ΕΘ.Α,. Με υπουργική από¬ 
φαση που εκδίδεται μετά από γνωμάτευση του Σ.Α.Γ.Ε. 
καθορίζεται η διαδικασία λειτουργίας των Στρατολογικών 
Υ πηρεσιών. 

7. Με απόφαση του Υπουργού Εθνικής Αμυνας, που 
εκδίδεται μετά από εισήγηση του Σ.Α.Γ.Ε. ή του αρμόδιου 
κατά Κλάδο Ενόπλων Δυνάμεων Ανώτατου Συμβουλίου, 
είναι δυνατόν να μεταβάλλεται η υπαγωγή ή εποπτεία 
των Οργανισμών, Ν.Π.Δ.ζι. ή και Υπηρεσιών των πα¬ 
ραγράφων 1 έως 4 του παρόντος άρθρου. 

8. Η Εθνική Μετεωρολογική Υπηρεσία (Ε.Μ.Υ.), είναι 
υπηρεσία του Υπουργείου Εθνικής Αμυνας και υπάγεται 
στον Υπουργό Εθνικής "Αμυνας με τη διοικητική και 
οικονομική μέριμνα και ευθύνη του Γ.Ε.Α.. 

Με προεδρικά διατάγματα που εκδίδονται μετά από 
πρόταση του Υπουργού Εθνικής Άμυνας ρυθμίζονται 
τα της εποπτείας, διοικήσεως, οργανώσεως. διαρθρώ- 
σεως και λειτουργίας της Ε.Μ.Υ. και κάθε άλλη λεπτο¬ 
μέρεια που αφορά το έργο της, καθώς και η πολιτική 
διαθέσεως μετεωρολογικών δεδομένων και προϊόντων. 

9. Το Κέντρο Έρευνας - Τεχνολογίας Ελληνικού 
Στρατού (Κ.Ε.Τ.Ε.Σ.), το Γραφείο Έρευνας και Τεχνο¬ 
λογικών Εξελίξεων Ναυτικού (Γ.Ε.Τ.Ε.Ν.) και το Κέντρο 
Εφαρμοσμένης Τεχνολογίας και Ανάπτυξης-Εργοστάσιο 
Τηλεπικοινωνιών- Ηλεκτρονικών Μέσων (Κ.Ε.Τ.Α.- 
Ε.Τ.Η.Μ.) υπάγονται στον Υπουργό Εθνικής Αμυνας με 
τη διοικητική μέριμνα των οικείων Γενικών Επιτελείων 
και συντονίζονται από τη Γενική Διεύθυνση Εξοπλισμών. 

ΚΕΦΑΛΑΙΟ VI 
ΤΕΛΙΚΕΣ ΔΙΑΤΑΞΕΙΣ 

Άρθρο 26 

Μεταβίβαση αρμοδιοτήτων 

Ο Αρχηγός Γ.Ε.ΕΘ.Α'. και οι Αρχηγοί Γ.Ε.Σ., ΓΈ.Ν. 
και Γ.Ε.Α. μπορούν να μεταβιβάζουν περαιτέρω οε 
ανώτατους και ανώτερους αξιωματικούς αρμοδιότητες 
που προβλέπονται από τον παρόντα νόμο και από τις 
λοιπές κείμενες διατάξεις, ως και αρμοδιότητες του 
Υπουργού Εθνικής Αμυνας, που έχουν ανατεθεί ή 
μεταβιβασθεί σε αυτούς. 

Άρθρο 27 

Μεταβατικές διατάξεις 

1. Μέχρι να οργανωθεί τσ Επιτελείο ΥΈΘ.Α., η άσκηση 
των αρμοδιοτήτων στο σύνολό τους ή μερικώς μπορεί, 
με αποφάσεις του Υπουργού Εθνικής Άμυνας, να α¬ 
νατίθεται στον Α/Γ.Ε.ΕΘ.Α. ή και στους Αρχηγούς των 
Γενικών Επιτελείων των Κλάδων ανάλογα με την πε¬ 
ρίπτωση. 

2. Σε κατάσταση παρατεταμένης γενικής επιστράτευ¬ 
σης οι αξιωματικοί, ανθυπασπιστές και υπαξιωματικοί, 
εφόσον έχουν εκπληρώσει τις ανειλημμένες υποχρεώ¬ 
σεις παραμονής τους στο στράτευμα, όπως προσδιο¬ 
ρίζονται από τις κείμενες διατάξεις, μπορούν να υπο¬ 
βάλουν αιτήσεις αποστρατείας ή παραίτησης, τις οποίες 
ο Υπουργός Εθνικής Αμυνας μπορεί να αποδέχεται 
μετά από γνώμη του οικείου Ανώτατου Συμβουλίου. 

3. Με προεδρικό διάταγμα, που εκδίδεται μετά από 
πρόταση του Υπουργού Εθνικής Αμυνας, καθορίζονται 
η οργάνωση, δομή και λειτουργία των Ερευνητικών 

Κέντρων, καθώς επίσης και οι βαθμίδες εξέλιξης και δ το γεγονός ότι από τις διατάξεις της απόφασης 
τα απαιτούμε να προσόντα του επιστημονικού και λοιπού αυτής δεν προκαλείται δαπάνη σε βάρος του Κρατικού 
προσωπικού των εν λόγω Κέντρων. Προϋπολογισμού, 


Άρθρο 28 

Καταργούμενες διατάξεις 

1, Από τη δημοσίευση του παρόντος νόμου καταρ- 
γούνται: 

α. Ο ν. 660/1977 "Περί Υπουργείου Εθνικής Αμύνης 
και των Οργάνων της Ανωτάτης Διοικήσεως και Ελέγχου 
των Ενόπλων Δυνάμεων" (ΦΕΚ 218 Α'), όπως τροπο¬ 
ποιήθηκε και συμπληρώθηκε μεταγενέστερα, με εξαίρεση 
τις διατάξεις που αφορούν στα περί Υπηρεσίας Πολε¬ 
μικής Βιομηχανίας (Υ.ΠΟ.Βί ), οι οποίες διατηρούνται 
σε ισχύ μέχρι το χρόνο έναρξης των λειτουργιών της 
Γενικής Διεύθυνσης Εξοπλισμών, όπως θα καθορισθεΐ 
με τα προεδρικά διατάγματα που προβλέπονται στο 
άρθρο 21 παρ. 2 του παρόντος νόμου. 

β. Κάθε άλλη γενική ή ειδική διάταξη που αντίκειται 
στις διατάξεις του παρόντος νόμου, με εξαίρεση αυτές 
που αφορούν στα Κοινά Σώματα. 

2. Από την έναρξη ισχύος των προεδρικών διαταγ¬ 
μάτων, που προβλέπονται στο άρθρο 25 παρ. 8 του 
παρόντος νόμου, κατοργούνται οι διατάξεις του ν.δ/τος 
367/1974 (ΦΕΚ 86 Α'), του π.δ/τος 909/1977 (ΦΕΚ 303 
Α'), όπως και κάθε άλλη γενική ή ειδική διάταξη που 
αντίκειται σπς διατάξεις των προεδρικών αυτών δια¬ 
ταγμάτων. 

Άρθρο 29 

Κυρώνεται και έχει ισχύ νόμου η παρακάτω απόοαση 
από 7.12.1994 (Φ 420/16/9391) και που δημοσιεύθηκε 
στην Εφημερίδα της Κυβερνήαεως (ΦΕΚ 932 Β ;: 

ΑΠΟΦΑΣΗ 

' Ρύθμιση στρατιωτικών υποχρεώσεων ορισμένων κα¬ 
τηγοριών στρατευσίμων, ανυποτάκτων και οπλιτών 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. τις διατάξεις του ν. 1763/1988 "Στρατολογία των 
Ελλήνων" (ΦΕΚ 57 Α'), 

β. την απόφαση ΥΕΘΑ Φ. 420/25/Γ1092/Σ. 523/7.3.91 
(ΦΕΚ 132 Β ), η οποία κυρώθηκε με το άρθρο 41 του 
ν. 2109/1992 (ΦΕΚ 205 Α'), 

γ. την ανάγκη για την αποκατάσταση της ίσης στρα¬ 
τολογικής αντιμετώπισης κατηγοριών στρατευσίμων, α¬ 
νυποτάκτων και οπλιτών. 


Αποφασίζουμε 

Αρθρο 1 · 

Στις διατάξεις της παρ. 6 του άρθρου 30 του ν. 1763/ 
1988 "Στρατολογία των Ελλήνων" υπάγονται όλοι οι 
κατά την ημερομηνία έναρξης της ισχύος του νόμου 
αυτού (25.9.88) υπόχρεοι σε στράτευση, οι οποίοι α¬ 
πέκτησαν την ιδιότητα του μετανάστη μέχρι την ημε¬ 
ρομηνία έναρξης της ισχύος της παρούσας. 

Αρθρο 2 

1. Διοικητικές και ερμηνευτικές οδηγίες για την ε¬ 
φαρμογή της απόφασης αυτής, εκδίδονται, εφόσον 
απαιτηθούν από τη Διεύθυνση Στρατολογικού του Γε¬ 
νικού Επιτελείου Εθνικής Άμυνας. 

2. Η απόφαση αυτή να δημοσιευθε! στην Εφημερίδα 
της Κυβερνήσεως, να ισχύσει από τη δημοσίευσή της 
και να κυρωθεί με νόμο. 

Αθήνα, 7 Δεκεμβρίου 1934 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΕΡΑΣΙΜΟΣ Δ ΑΡΣΕΝΗΣ" 

Άρθρο 30 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός αν άλλως ορίζεται 
στις επί μέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 15 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΕΘΝΙΚΗΣ ΑΜΥΝΑ! 

Γ. ΑΡΣΕΝΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Φεβρουάριου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΡΟΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 


ΤΕΙΕΧ 

22.3211 ΥΡΕΤΘΠ 

λειτουργούν καθημερινά από 8.00' έως 13.00" 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμούδΐ τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της α 5ος του δια μέσου Δημοσίου Τ αμεϊου Γ ισ πληροφορίες :τηλ.:52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός οριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κιβδικός αριθ. κατάθεσης στο Δημόσιο Τ άμε» 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού ΠΆΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β 

» 

40.000 

» 

2.000 

γ) » » 

» 

Γ 

» 

10.000 

» 

500 

δ) » » 

» 

Δ" 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 


10.000 


500 

ζ) » * 

» 

ΠΑΡΑΡΤΗΜΑ 


5.000 

» 

250 

π) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 


3.000 

» 

150 

ι) » » 

» 

Α.Ε.&Ε.Π.Ε. 

» 

210.000 

» 

10.500 

ια) Γ ια όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















